open-index/open-wikipedia-markdown huggingface dataset:
ബസ് കണ്ടക്ടർ

മമ്മൂട്ടി, ജയസൂര്യ, ഭാവന, നികിത, മംമ്ത മോഹൻദാസ് എന്നിവർ പ്രധാനവേഷങ്ങളിൽ അഭിനയിച്ച് 23 ഡിസംബർ 2005 -ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***ബസ് കണ്ടക്ടർ***. വൈശാഖാ മൂവീസിന്റെ ബാനറിൽ പി. രാജൻ നിർമ്മിച്ച് വി.എം. വിനു സംവിധാനം ചെയ്തിരിക്കുന്ന ഈ ചിത്രം വൈശാഖ റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി.എ. റസാഖ് ആണ്.

## അഭിനേതാക്കൾ
* മമ്മൂട്ടി – സുൽത്താൻവീട്ടിൽ സക്കീർ ഹുസൈൻ (ബസ് കണ്ടക്ടർ കുഞ്ഞാക്ക)
* ഇന്നസെന്റ് – സ്ഥലം ബ്രോക്കർ മജീദ്
* ജയസൂര്യ – നജീബ്
* ദേവൻ – കുഞ്ഞാക്കയുടെ ഉപ്പ
* ഹരിശ്രീ അശോകൻ – കിളി ഗോവിന്ദൻ
* അനിൽ – ഇൻസ്പെക്ടർ
* അഗസ്റ്റിൻ – ഭാസ്കരൻ
* സുരാജ് വെഞ്ഞാറമൂട്
* നികിത തുക്രാൽ – നൂർജഹാൻ
* ഭാവന – സുഗന്ധി
* മംമ്ത മോഹൻദാസ് – സെലീന
* ബിന്ദു പണിക്കർ – കുഞ്ഞാക്കയുടെ ഉമ്മ
* കൽപ്പന – അമ്പിളി
* കുളപ്പള്ളി ലീല
* പൂർണ്ണിമ – കുഞ്ഞാക്കയുടെ മൂത്ത സഹോദരി

## കഥാതന്തു

മൈത്രി ബസ്സിന്റെ കണ്ടക്ടറും ഉടമസ്ഥനുമായ സുൽത്താൻവീട്ടിൽ സക്കീർ ഹുസൈൻ എന്ന കുഞ്ഞാക്ക (മമ്മൂട്ടി) പിതാവിന്റെ (ദേവൻ) മരണശേഷം ചെറുപ്പത്തിലേ കുടുംബ ഭാ‍രം ഏറ്റെടുക്കേണ്ടി വന്നവനാണ്. ഉമ്മയും (ബിന്ദു പണിക്കർ) സഹോദരിയും(പൂർണ്ണിമ) ഭർത്താവും(ഇന്നസെന്റ്) അവരുടെ മകൻ നജീബും(ജയസൂര്യ) മറ്റ് മക്കളും പിന്നെ മറ്റൊരു സഹോദരിയും അസുഖക്കാരിയുമായ സെലീനയും (മംമ്ത മോഹൻദാസ്) അടങ്ങുന്നതാണ് കുഞ്ഞാക്കയുടെ സുൽത്താൻ വീട്.

റോഡ്‌കിംഗ് ബസ്സിന്റെ മുതലാളിയായ സ്ഥലം പോലീസ് ഇൻസ്പെക്ടറുടെ ചെയ്തികൾ കുഞ്ഞാക്കയ്ക്ക് സ്ഥിരം തലവേദന സൃഷ്ടിക്കുന്നു. കൂടാതെ രഹസ്യ കാമുകിയായ ബ്രാഹ്മണ പെൺകുട്ടി സുഗന്ധിയെ (ഭാവന) ഉപേക്ഷിച്ച് നജീബ് ദുബായിലേയ്ക്ക് പോയപ്പോൾ ഗർഭിണിയായി വീട്ടിൽ നിന്ന് പുറത്താക്കപെട്ട സുഗന്ധിയെ കുഞ്ഞാക്കയ്ക്ക് സംരക്ഷിക്കേണ്ടി വരുന്നു. വീട്ടുകാരും നാട്ടുകാരും സുഗന്ധിയുമായുള്ള കുഞ്ഞാക്കയുടെ ബന്ധത്തെ തെറ്റിദ്‌ധരിക്കുന്നു. കുഞ്ഞാക്കയുടെ കാമുകി നൂർജഹാൻ (നികിത) ബസ്സിലെ കിളി ഗോവിന്ദൻ (ഹരിശ്രീ അശോകൻ) ഭാര്യ അമ്പിളി(കൽപ്പന) എന്നിങ്ങനെ ചുരുക്കം ചിലർ മാത്രമേ സ്വന്തം വീട്ടിൽ നിന്ന് പുറത്തായ കുഞ്ഞാക്കയെ മനസ്സിലാക്കുന്നുള്ളൂ. നജീബ് ദുബായിൽ നിന്ന് വരുമ്പോൾ സത്യം എല്ലാവരും മനസ്സിലാക്കും എന്നാണ് കുഞ്ഞാക്കയുടെ പ്രതീക്ഷ. പക്ഷേ വീട്ടുകാർ മറ്റൊരു പെൺകുട്ടിയുമായി നജീബിന്റെ നിക്കാഹ് ഉറപ്പിക്കാൻ പോകുകയാണ്.

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം രാജാമണി കൊടുത്തിരിക്കുന്നു.

; ഗാനങ്ങൾ
# മാനത്തെ മണിച്ചി തത്തേ – മധു ബാലകൃഷ്ണൻ, റിമി ടോമി
# കോണ്ടോട്ടി പള്ളീൽ പെരുന്നാളല്ലേ – മധു ബാലകൃഷ്ണൻ, റിമി ടോമി
# വാതാപി ഗണപതിം – ബിന്നി കൃഷ്ണകുമാർ
# ഏതോ രാത്രി മഴ – കെ.ജെ. യേശുദാസ്
# ഏതോ രാത്രി മഴ – കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ
* ചിത്രസം‌യോജനം: പി. സി. മോഹനൻ
* കല: ബോബൻ
* ചമയം: പി.വി. ശങ്കർ, ജോർജ്ജ്
* വസ്ത്രാലങ്കാരം: എസ്.ബി. സതീഷ്
* നൃത്തം: സുജാത
* സംഘട്ടനം: അനൽ അരശ്
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: ലക്ഷ്മി നാരായണൻ
* നിർമ്മാണ നിയന്ത്രണം: ആന്റോ ജോസഫ്
* നിർമ്മാണ നിർവ്വഹണം: ഉണ്ണി രൂപവാണി, ഷഫീർ സേട്ട്
* എക്സിക്യൂട്ടീവ് പ്രോഡ്യൂസർ: എം.എസ്. അജിത

## പുറത്തേക്കുള്ള കണ്ണികൾ
* 
* ''ബസ് കണ്ടക്ടർ''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.എം. വിനു സംവിധാനം ചെയ്ത ചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
കല്ലട

കേരളത്തിലെ കൊല്ലം ജില്ലയിലെ ഒരു ഗ്രാമമാണ് **കല്ലട**. കല്ലടയാറിന്റെ ഇരു കരകളിലുമായാണ് ഈ ഗ്രാമം സ്ഥിതി ചെയ്യുന്നത്.
കല്ലട ഗ്രാമം വളരെ പഴയ പാരമ്പര്യം അവകാശപ്പെടാനുണ്ട്. കൊല്ലം രാജാക്കന്മാരുടെ ആദ്യകാല ആസ്ഥാനം കല്ലടയായിരുന്നു. അന്ന് കിഴക്കേ കല്ലടയും പടിഞ്ഞാറേ കല്ലടയും ഒന്നായി കിടന്നിരുന്നു. അന്നത്തെ കല്ലടയുടെ പേര് ണൽക്കണ്ട എന്നാണെന്ന് കാണുന്നു. അക്കാലത്തെ കല്ലട വലിയൊരു വാണിജ്യ കേന്ദ്രമായിരുന്നു. ധാരാളം കപ്പലുകൾ വന്നു പോയിരുന്ന തുറമുഖമായിരുന്നു ഇവിടം. കല്ലടയാറ്റിലെ എക്കലും മണ്ണുമൊക്കെ വന്ന് അടിഞ്ഞ് നികന്ന ഭാഗങ്ങളാണ് പടിഞ്ഞാറെ കല്ലടയിലെ താഴ്ന്ന ഭാഗങ്ങളും മൺട്രോത്തുരുത്തും എന്നു ചരിത്രങ്ങളിൽ കാണുന്നു. രാജാവാഴ്ച കാലത്തും അതിന് ശേഷവും കൊല്ലം ജില്ലയുടെ ഒരു നെല്ലറയായിരുന്നു കല്ലട.

വടക്കു ഭാഗത്ത് ശാസ്താംകോട്ട പഞ്ചായത്ത്, കിഴക്കു ഭാഗത്ത് ശാസ്താംകോട്ട, കിഴക്കേ കല്ലട പഞ്ചായത്തുകൾ, തെക്കു ഭാഗത്ത് മൺട്രോതുരുത്തു പഞ്ചായത്ത്, പടിഞ്ഞാറു ഭാഗത്ത് തേവലക്കര, മൈനാഗപ്പള്ളി പഞ്ചായത്തുകൾ എന്നീ പ്രദേശങ്ങളാണ് പടിഞ്ഞാറെ കല്ലട പഞ്ചായത്തുമായി അതിർത്തി പങ്കിടുന്നത്.

## വാർഡുകൾ
 കോയിക്കൽ, പഴയാർ,മറവൂർ, ഉപ്പൂട്, നിലമേൽ, ചിറ്റുമല ,ഓണമ്പലം, തെക്കേമുറി, കല്ലട  ഠൗൺ, കൊച്ചുപിലാംമൂട് , മുട്ടം,പരിച്ചേരി ,ശിങ്കാരപ്പള്ളി, കൊടുവിള, താഴം

## പടിഞ്ഞാറെ കല്ലട ഗ്രാമപഞ്ചായത്തിലെ വാർഡുകൾ

*കാരാളി ഠൌൺ
*കണത്താർകുന്നം
*വലിയപാടം പടിഞ്ഞാറ്
*വിളന്തറ
*വലിയപാടം കിഴക്ക്
*കടപുഴ
*കോയിക്കൽ ഭാഗം
*നടുവിലക്കര
*ഉള്ളുരുപ്പ്
*ഐത്തോട്ടുവ വടക്ക്
*ഐത്തോട്ടുവ തെക്ക്-
*ഐത്തോട്ടുവ പടിഞ്ഞാറ്
*കോതപുരം
*പട്ടകടവു
കിനാനൂർ-കരിന്തളം ഗ്രാമപഞ്ചായത്ത്

കാസർഗോഡ് ജില്ലയിലെ വെള്ളരിക്കുണ്ട് താലൂക്കിൽ പരപ്പ ബ്ലോക്കിൽ കരിന്തളം, കിനാനൂർ, പരപ്പ, എന്നീ വില്ലേജുകൾ  ഉൾപ്പെടുന്ന ഗ്രാമപഞ്ചായത്താണ് 77.49 ചതുരശ്ര കിലോമീറ്റർ വിസ്തീർണ്ണമുള്ള **കിനാനൂർ-കരിന്തളം ഗ്രാമപഞ്ചായത്ത്**. കിനാനുരിന്റെ ശരിയായ പേര് കിനാവൂരെന്നാണ്‌

## അതിരുകൾ
*തെക്ക്‌ - കയ്യൂർ ചീമേനി  പഞ്ചായത്തുകൾ
*വടക്ക് - കോടോം-ബേളൂർ,മടിക്കൈ പഞ്ചായത്തുകൾ.
*കിഴക്ക് - ബളാൽ,വെസ്റ്റ് എളേരി പഞ്ചായത്തുകൾ.
*പടിഞ്ഞാറ് - നീലേശ്വരം നഗരസഭ.

## വാർഡുകൾ

## സ്ഥിതിവിവരക്കണക്കുകൾ

## ഇതും കാണുക
#കേരളത്തിലെ ഗ്രാമപഞ്ചായത്തുകളുടെ പട്ടിക
#കാസർഗോഡ് ജില്ലയിലെ ഗ്രാമപഞ്ചായത്തുകൾ‌
## അവലംബം
*http://www.trend.kerala.gov.in  
*http://lsgkerala.in/kinanoorkarinthalam 
*Census data 2001
പോപ്‌ സംഗീതം

ജനപ്രിയം എന്നർത്ഥമുള്ള പോപ്പുലർ (popular) എന്ന വാക്കിൽ നിന്നും ഉടലെടുത്ത, ചെറുതും ലളിതവുമായ പ്രേമഗാനങ്ങൾ ആധുനികമായ രീതികളോടെ റെക്കോർഡ്‌ ചെയ്ത് വിപണിയിൽ ഇറക്കുന്ന, സംഗീതശാഖയെയാണ് **പോപ്‌ സംഗീതം** എന്ന് പൊതുവെ വിളിക്കുന്നത്. റോക്ക് ആൻഡ്‌ റോൾ‍, റോക്ക് എന്നീ സംഗീതരീതികളോട് സാമ്യമുള്ള പോപ്‌ സംഗീതം പ്രധാനമായും യുവാക്കളെ മുന്നിൽ കണ്ടാണ്‌ ഇറക്കുന്നത്. 1926 ലാണ് പോപ്‌ ഗാനം എന്ന വാക്ക് ആദ്യമായി ഉപയോഗിച്ചത്. 1950 കളിലാണ് പോപ്‌ സംഗീതം ഉടലെടുത്തതെന്നു കണക്കാക്കുന്നു എങ്കിലും 1967 മുതലാണ്‌ ഇത് കൂടുതലും പ്രചാരത്തിൽ വന്നത്.

## പ്രത്യേകതകൾ
* ഒരു ആൽബത്തിൻറെ ആശയത്തിനോ ആൽബത്തിനു മൊത്തമായോ പ്രാധാന്യം കൊടുക്കുന്നതിനു പകരം ഓരോ പാട്ടിനും (singles) വെവ്വേറെ പ്രാധാന്യം കൊടുക്കുന്നത്.
* ഏതെങ്കിലും പ്രത്യേക സംഗീതരീതിയുടെ ആസ്വാദകരെ മുന്നിൽ കാണാതെ പൊതുവേ എല്ലാ രീതിയിലുള്ള സംഗീതവും ആസ്വദിക്കുന്ന ജനവിഭാഗത്തെയും മുന്നിൽകണ്ട് വിപണിയിൽ ഇറക്കുന്നത്. 
* കലാരൂപത്തിന് പ്രാധാന്യം കൊടുന്നതിനേക്കാൾ കലാകാരന്മാരുടെ കഴിവുകൾക്ക് പ്രാധാന്യം കൊടുക്കുന്നത്.
* നിലവിലുള്ള സംഗീതരീതികളും പാട്ടുകളും മാറ്റാതെ അവതന്നെ ആധുനിക രീതിയിൽ ചിട്ടപ്പെടുത്തുന്നത് (remix). 
* നൃത്തം ചെയ്യുവാൻ ഉതകുന്ന രീതിയിൽ താളങ്ങളാലും, ഡ്രം ബീറ്റുകളാലും ചിട്ടപ്പെടുത്തുന്നത്.

വർഗ്ഗം:പടിഞ്ഞാറൻ സംഗീതം
പോപ്പ് (വിവക്ഷകൾ)

**പോപ്പ്** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
* പോപ്പ് സംഗീതം - ഒരു സംഗീതരീതി
* പോപ്പ് 3 - ഈ-മെയിൽ ക്ലൈന്റ് ആപ്ലിക്കേഷൻ പ്രോട്ടോക്കോൾ
* പോപ്പ് കോൺ - ചോളത്തിന്റെ ഭക്ഷ്യയോഗ്യമായ ഭാഗം
ബഡാ ദോസ്ത്

സുരേഷ് ഗോപി, മനോജ്‌ കെ. ജയൻ, സിദ്ദിഖ്, കാർത്തിക‍, ജ്യോതിർമയി എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ബഡാ ദോസ്ത്***. കോർപറേറ്റ് സിനിമാസിന്റെ ബാനറിൽ സിദ്ദിഖ് നിർമ്മിച്ച് വിജി തമ്പി സംവിധാനം ചെയ്‌ത ഈ ചിത്രം വിതരണം ചെയ്തത് ലിബർട്ടി റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ബാബു പള്ളാശ്ശേരി ആണ്.

## കഥാതന്തു
മുഖ്യമന്ത്രി കണ്ണൂർ ദിവാകരന്റെ (ദേവൻ) നിർദ്ദേശപ്രകാരം കൊച്ചിയിലെ  ബഡാദോസ്ത് (സുരേഷ് ഗോപി) എന്ന അധോലോക നായകന്റെ സാമ്രാജ്യം തുടച്ച് നീക്കാൻ തുനിഞ്ഞിറങ്ങിയ സക്കീർ അലി മുഹമ്മദ് ഐ.പി.എസ് (മനോജ്‌ കെ. ജയൻ) ദയനീയമായി പരാജയപ്പെട്ട് സസ്പെൻഷനിലാകുന്നു. എന്നാൽ പിന്നീട് പണ്ടത്തെ ദയാശങ്കർ എന്ന പോലീസ് ഉദ്യോഗഥൻ എങ്ങനെയാണ് ഇന്നത്തെ ബഡാദോസ്ത് ആയത് എന്ന് മനസ്സിലാക്കുന്ന സക്കീർ ബഡാദോസ്തിന്റെ ആരാധകനാകുന്നു. ദയാശങ്കറിന്റെ കുടുംബം തകർത്തവനും പിന്നീട് ബഡാദോസ്തിന്റെ സംഘത്തലവനുമായിരുന്ന ഗീർവർഗ്ഗീസ് എന്ന ജി.വി.യുടെ (സിദ്ദിഖ്) ആളുകളാൽ സക്കീർ അലി കൊല്ലപ്പെടുന്നു. കൊലക്കുറ്റം ചുമത്തപ്പെട്ട് ജയിലിലാകുന്ന ബഡാദോസ്ത് ജയിൽ ചാടി പ്രതികാരത്തിനിറങ്ങുകയാണ്.

## അഭിനേതാക്കൾ
* സുരേഷ് ഗോപി – ദയാശങ്കർ ‍/ ബഡാദോസ്ത്
* മനോജ്‌ കെ. ജയൻ – സക്കീർ അലി മുഹമ്മദ്
* സിദ്ദിഖ് – ഗീവർഗ്ഗീസ് (ജി. വി.)
* മണിക്കുട്ടൻ – നന്ദു
* ദേവൻ – കണ്ണൂർ ദിവാകരൻ
* കൊച്ചിൻ ഹനീഫ – ജാവേദ് ഖാൻ
* റിയാസ് ഖാൻ – നിരഞ്ജൻ ദാസ്
* കിരൺ രാജ് – ബാവ
* റിസബാവ – ഖുരാന
* ടോണി – ഹർഷദ്
* സുബൈർ – മുഖ്യമന്ത്രി
* കാർത്തിക – നാദിറ ഹസ്സൻ
* ജ്യോതിർമയി – മീനു

## സംഗീതം
വയലാർ ശരത്ചന്ദ്രവർമ്മ എഴുതിയ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്. 
; ഗാനങ്ങൾ
* ബഡാദോസ്ത് – ടിപ്പു
* കാടു കുളിരണ് കല്യാണപ്രായത്തിൽ [റീമിക്സ്] – ചിത്ര അയ്യർ

## അണിയറ പ്രവർത്തകർ
* ഛായാഗ്രഹണം: സാലൂ ജോർജ്ജ്
* ചിത്രസം‌യോജനം: എം.വി. സാജൻ
* കല: ഗിരീഷ് മേനോൻ
* ചമയം: തോമസ്, പട്ടണം റഷീദ്
* നൃത്തം: ബൃന്ദ
* ലാബ്: പ്രസാദ് കളർ ലാബ്
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* നിർമ്മാണ നിയന്ത്രണം: അരോമ മോഹൻ
* ലെയ്‌സൻ ഓഫീസർ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''ബഡാ ദോസ്ത്''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിജി തമ്പി സംവിധാനം ചെയ്ത ചലച്ചിത്രങ്ങൾ
പാർത്ഥൻ കണ്ട പരലോകം

ജയറാം, മുകേഷ്, ജഗതി ശ്രീകുമാർ, കലാഭവൻ മണി എന്നിവർ പ്രധാനവേഷങ്ങളിൽ അഭിനയിച്ച് 2008-ൽ പുറത്തിറങ്ങിയ ഒരു മലയാളചലച്ചിത്രമാണ് ***പാർത്ഥൻ കണ്ട പരലോകം***.

സ്ക്രീൻ എന്റർടൈന്മെന്റ് കമ്പനിയുടെ  ബാനറിൽ കെ.ബി. മധു നിർമ്മിച്ച് അനിൽ സംവിധാനം ചെയ്തിരിക്കുന്ന ഈ ചിത്രം സെലിബ്രേറ്റ് നിത്യ മൂവീസ് ആണ് വിതരണം ചെയ്തത്. കെ.ബി. രാജു ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവ നിർവ്വഹിച്ചത് രാജൻ കിരിയത്ത് ആണ്.

## കഥാതന്തു
കൃഷ്ണപുരം ഗ്രാമത്തിലെ സാമൂഹ്യപ്രവർത്തകരാണ് പാർത്ഥൻ എന്ന പാർത്ഥസാരധിയും (ജയറാം) ബാല്യകാല സുഹൃത്തുക്കളായ സുലൈമാനും (കോട്ടയം നസീർ), പൂങ്കൊടിയും (സോന). പാർത്ഥന്റെ പ്രധാന ശത്രു സ്വന്തം അമ്മാവനും അഴിമതിക്കാരനുമായ ഫൽഗുനൻ തമ്പിയാണ് (ജഗതി ശ്രീകുമാർ). സ്ഥലത്തെ ക്ഷേത്രത്തിലെ സ്വത്ത് കൈക്കലാക്കനുള്ള തമ്പിയുടെ നീക്കം പാർത്ഥൻ നിയമമാർഗ്ഗത്തിലൂടെ തടഞ്ഞതിനാൽ ദീർഘകാലമായി ക്ഷേത്രം അടച്ചിട്ട നിലയിലാണ്. നിയമ ബിരുദ പരീക്ഷ റാങ്കോടെ പാസ്സായി ഗ്രാമത്തിൽ തിരിച്ചെത്തിയ ഫൽഗുനൻ തമ്പിയുടെ മകൾ സത്യഭാമ (ശ്രീദേവിക) സ്നേഹം നടിച്ച് പാർത്ഥനോടൊപ്പം നിന്ന് അമ്പലം കേസ് കോടതിയിലെത്തുമ്പോൾ പാർത്ഥനെ ചതിച്ച് അമ്പലത്തിന്റെ നിയന്ത്രണം തമ്പിക്ക് നേടിക്കൊടുക്കുന്നു. ഒരുമാസം തടവ് ശിക്ഷ വിധിക്കപ്പെട്ട് പാർത്ഥൻ ജയിലിലായ അവസരത്തിൽ തമ്പി സ്ഥലം എം.എൽ.എ ദാസാപ്പനുമായി (രാജേന്ദ്രൻ) ചേർന്ന് സാമുദായിക സംഘർഷം സൃഷ്ടിക്കുകയും കുറെ ആളുകൾ കൊല്ലപ്പെടുകയും ചെയ്യുന്നു. ജയിൽ വാസം കഴിഞ്ഞ് തിരിച്ചെത്തിയ പാർത്ഥൻ ഒരു കല്യാണാഘോഷത്തിന്റെ ഭാഗമായി വിഷ മദ്യം കഴിച്ച് ആശുപത്രിയിലാകുന്നു. കൂടെ മദ്യപിച്ചവരെല്ലാം മരിച്ചെങ്കിലും പരലോകത്തിന്റെ പടിയോളമെത്തിയ പാർത്ഥൻ മാത്രം രക്ഷപ്പെടുന്നു. ഈ അവസരത്തിലാണ് ഉത്തരേന്ത്യയിൽ പണ്ട് പാർത്ഥന്റെ സഹപാഠിയും അടുത്ത സുഹൃത്തുമായിരുന്നു എന്ന് അവകാശപ്പെട്ട് ഗ്വാളിയോറിൽ നിന്ന് മാധവൻ (മുകേഷ്) രംഗപ്രവേശം ചെയ്യുന്നത്. പാർത്ഥന് മാധവനെ ഓർത്തെടുക്കാനാകുന്നില്ലെങ്കിലും പണ്ടത്തെ കാര്യങ്ങളെല്ലാം കൃത്യമായി പറഞ്ഞ് മാധവൻ പാർത്ഥനെ അൽഭുതപ്പെടുത്തുന്നു. പിന്നീട് പാർത്ഥന്റെ എല്ലാ കാര്യങ്ങളിലും വഴികാട്ടിയും സഹായിമായി മാധവൻ നിൽക്കുന്നു. യധാർത്ഥത്തിൽ മാധവൻ ആരാണ്, എന്താണ് മാധവന്റെ ഉദ്ദേശ്യം?

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങളുടെ  സംഗീതസംവിധാനം നിർവ്വഹിച്ചത് എം. ജയചന്ദ്രൻ ആണ്. പശ്ചാത്തലസംഗീതം ഒരുക്കിയിരിക്കു്നനത്  രാജാമണി. ഗാനങ്ങൾ വിപണനം ചെയ്തത് സത്യം ഓഡിയോസ്.
; ഗാനങ്ങൾ
# വെണ്ണിലാ – ഉണ്ണിമേനോൻ, ഗംഗ
# ഗോഗുല പാല – ജാസി ഗിഫ്റ്റ്
# പടവാളിന് – പ്രദീപ് പള്ളുരുത്തി, ദീപക്, യതീന്ദ്രദാസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''പാർത്ഥൻ കണ്ട പരലോകം''  – മലയാളസംഗീതം.ഇൻഫോ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
സുഗ്രീവൻ

ഹൈന്ദവ ഇതിഹാസമായ രാമായണത്തിലെ കഥാപാത്രമായ ഒരു വാനരനാണ് സുഗ്രീവൻ. ബാലിയുടെ അനുജനായ സുഗ്രീവനാണ് ബാലിക്കു ശേഷം വാനര രാജ്യമായ കിഷ്കിന്ധ ഭരിച്ചത്. സൂര്യഭഗവാന്റെ പുത്രനായിരുന്ന സുഗ്രീവനാണ് സീതയെ വീണ്ടെടുക്കുന്നതിന്  രാവണനെതിരെ യുദ്ധം ചെയ്യാൻ രാമനെ സഹായിച്ചത്.

വർഗ്ഗം:രാമായണത്തിലെ കഥാപാത്രങ്ങൾ
ഓമാനൂർ

മലപ്പുറം ജില്ലയിലെ ഏറനാട് താലൂക്കിൽ ചീക്കോട് ഗ്രാമപഞ്ചായത്തിലെ ഒരു ഗ്രാമമാണു **ഓമാനൂർ (Omanoor)**. കൊണ്ടോട്ടിയിൽ നിന്നും 9 കി.മീ. മാറി എടവണ്ണപ്പാറക്ക്  3 കി.മീ അടുത്തായി ആണ് ഓമാനൂർ സ്ഥിതി ചെയ്യുന്നത്.

## ചരിത്രത്തിൽ
ചരിത്ര പ്രസിദ്ധമായ ഓമാനൂർ ഷുഹതാക്കളുടെ നാട്

https://islamonweb.net/ml/31-May-2017-351

## വിദ്യാഭ്യാസ സ്ഥാപനങ്ങൾ
*ജി.വി.എച്ച്.എസ് .എസ് ഓമാനൂർ,
*യു.എ.എച്ച്.എം യു.പി സ്കൂൾ, 
*എ.എം.എൽ.പി സ്കൂൾ & നൈസ് ഇംഗ്ലീഷ് മീഡിയം സ്കൂൾ
*ക്രസന്റ് ഇംഗ്ലീഷ് മീഡിയം എൽ.പി സ്കൂൾ 
*ഒമാനൂർ ശുഹദാ ഇസ്ലാമിക് സെന്റര്
*ശുഹദാ ഇസ്ലാമിക് കോപ്ലക്സ് & മിസ്രിയ വിമൻസ് കോളേജ്

## മറ്റു പ്രധാന സ്ഥാപനങ്ങൾ
#ചീക്കോട് വില്ലേജ് ഓഫീസ് 
#കമ്യൂണിറ്റി ഹെൽത്ത് സെന്റർ
#സർക്കാർ ഹോമിയോ ഡിസ്പൻസറി
#സർക്കാർ വെറ്ററിനറി ഹോസ്പിറ്റൽ
#അക്ഷയ കോമൺ സർവീസ് സെന്റർ

## പുറത്തേക്കുള്ള കണ്ണികൾ
കട്ടക്

ഒറീസയിലെ പ്രധാന നഗരമാണ്‌ **കട്ടക്** (ഒറിയ: କଟକ ,  Kataka). കട്ടക് ജില്ലയുടെ ആസ്ഥാനമായ ഈ പട്ടണം ഭുവനേശ്വറിൽ നിന്നു 30 കിലോമീറ്റർ വടക്കു കിഴക്കായി സ്ഥിതി ചെയ്യുന്നു. കട്ടക് പട്ടണത്തിൽ സ്ഥിതി ചെയ്യുന്ന  ബരാബതി കോട്ടയുമായി ബന്ധപ്പെട്ട് *കോട്ട* എന്നർത്ഥം വരുന്ന *കടക* എന്ന പദം ഇംഗ്ലീഷുവൽക്കരിച്ചാണ്‌ കട്ടക് എന്ന പേരുണ്ടായത്.   വിസ്തൃതിയുള്ള കട്ടക് പട്ടണം മഹാനദി ഡെൽറ്റയിലാണ്‌ സ്ഥിതി ചെയ്യുന്നത്.. 1948 വരെ ഒറീസയുടെ തലസ്ഥാനമായുരുന്നു ഈ നഗരം. 1948-ൽ ഒറീസ്സയുടെ തലസ്ഥാനം കട്ടക്കിൽനിന്നും ഭുവനേശ്വറിലേക്ക് മാറ്റി. കട്ടക്കും ഭുവനേശ്വറും ഒറീസ്സയിലെ ഇരട്ടനഗരങ്ങൾ എന്ന് അറിയപ്പെടുന്നു.
## അവലംബം

## പുറമെ നിന്നുള്ള കണ്ണികൾ

* Official website
* Cuttack CMC  at Government of Orissa website.
* Cuttack Development Authority (CDA) website 
* NIRTAR
* CRRI 
* National Law University, Cuttack page 
* Sri Sri University 

വർഗ്ഗം:ഒഡീഷയിലെ പട്ടണങ്ങൾ
സുനിൽ ഗാംഗുലി

ഭാരതീയനായ ഒരു ഹവായിയൻ ഗിത്താറിസ്റ്റ് ആയിരുന്നു **സുനിൽ ഗാംഗുലി**. HMV, സാഗരിക, കോൺകോർഡ്  മുതലായ റെകോർഡിംഗ് കമ്പനികളുമായി ചേർന്ന് നിരവധി ഗാനങ്ങൾ സുനിൽ ഗാംഗുലി പുറത്തിറക്കിയിട്ടുണ്ട്. 

ത്രിപുരയിൽ 1940 ജനുവരി 1 നു ജനിച്ച ഇദ്ദേഹം നിരവധി ബോളിവുഡ് ഗാനങ്ങൾ ഗിത്താറിൽ ഈണപ്പെടുത്തിയിട്ടുണ്ട്. പണ്ഡിറ്റ്‌ പന്നാലാൽ ഘോഷ് ആയിരുന്നു ഇദ്ദേഹത്തിന്റെ ഗുരു. 
ഹിന്ദുസ്ഥാനി സംഗീതത്തിൽ വളരെ അറിവുണ്ടായിരുന്ന ഇദ്ദേഹം 40 വർഷം സംഗീതലോകത്ത്  നിലനിൽക്കുകയും 1999 ജുൺ 14 ന് മരണമടയുകയും ചെയ്തു.

വർഗ്ഗം:1940-ൽ ജനിച്ചവർ
വർഗ്ഗം:1999-ൽ മരിച്ചവർ
ഉത്തരം (ചലച്ചിത്രം)

ശ്രുതി കമ്പയിൻസ് ന്റെ ബാനറിൽ അൿബർ നിർമ്മിച്ച് പവിത്രൻ സംവിധാനം ചെയ്തിരിക്കുന്നഅരോമ റിലീസ്  വിതരണം ചെയ്ത  ചിത്രം ആണ്   ***ഉത്തരം***. ഇംഗ്ലീഷ് സാഹിത്യകാരി ഡാഫ്നെ ഡു മോറിയറിന്റെ *നോ മോട്ടീവ്* എന്ന ചെറുകഥയെ ആസ്പദമാക്കി എം.ടി. വാസുദേവൻ നായർ ആണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്.

## കഥാതന്തു
പത്രപ്രവർത്തകനായ ബാലചന്ദ്രൻ (മമ്മൂട്ടി) സുഹൃത്തും ഗുരുവുമായ മാത്യു ജോസഫിന്റെ (സുകുമാരൻ) ഭാര്യയും കവയിത്രിയുമായ സെലീനയുടെ (സുപർണ്ണ) ആത്മഹത്യയെന്ന് സംശയിക്കുന്ന മരണത്തിന്റെ കാരണം തേടി അന്വേഷണം ആരംഭിക്കുന്നു. ബാലുവിന്റെ ഉത്തരം തേടിയുള്ള യാത്രയിൽ സെലീനയുടെ ബാല്യകാല സുഹൃത്തും അദ്‌ധ്യാപികയുമായ ശ്യാമള മേനോനെ (പാർ‌വ്വതി) കണ്ടുമുട്ടുന്നു. ശ്യാമളയിൽ നിന്ന് കിട്ടിയ വിവരങ്ങളിൽ നിന്ന് അന്വേഷണം തുടർന്ന ബാലു ആ ഞെട്ടിപ്പിക്കുന്ന ഉത്തരത്തിൽ എത്തിച്ചേരുന്നു.

## താരനിര

## പാട്ടരങ്ങ്
*വരികൾ:ഓ എൻ വി കുറുപ്പ്
*ഈണം:  വിദ്യാധരൻ

			
## അണിയറ പ്രവർത്തകർ
* ഛായാഗ്രഹണം: രാ‍മചന്ദ്രബാബു
* ചിത്രസം‌യോജനം: രവി
* കല: ശ്രീനി

## പുറത്തേക്കുള്ള കണ്ണികൾ
*   
* 
* ''ഉത്തരം''  – മലയാളസംഗീതം.ഇൻഫോ

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:വിദ്യാധരൻ സംഗീതം പകർന്ന ചലച്ചിത്രങ്ങൾ
വർഗ്ഗം:സുകുമാരി
വർഗ്ഗം:ഒ എൻ വി
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:രവികിരൺ ചിതസംയോജനം ചെയ്ത ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:ഓ എൻ വി- വിദ്യാധരൻ ഗാനങ്ങൾ
വള്ളുവക്കോനാതിരി

## ആമുഖം
വള്ളുവക്കോനാതിരി എന്നത് ആറങ്ങോട്ടു സ്വരൂപത്തിലെ തലമുതിർന്ന പുരുഷ അംഗത്തിന്റെ സ്ഥാനമാകുന്നു. കുറുവയായിരുന്നു ആസ്ഥാനം. കടന്നമണ്ണയായിരുന്നു മൂലസ്വരൂപ സ്ഥാനം. കോതൈ കടുങ്ങോനായ കോവിൽ കരുമികൾ എന്നായിരുന്നു സ്ഥാനം. കടന്നമണ്ണ, ആയിരനാഴി, മങ്കട, അരിപ്പുറെ നാലു  കോവിലകങ്ങളിൽ മൂത്ത പുരുഷനാകുന്നു ഈ സ്ഥാനി. തിരുമാന്ധാംകുന്ന് ഭഗവതി വള്ളുവനാടിന്റെ പരദേവതയും, പന്തല്ലൂർ ഭഗവതി വള്ളുവക്കോൻറെ സ്വരൂപ പരദേവതയും ആകുന്നു.
## നാമോല്പത്തി
വെള്ളപ്പൻ എന്നത് വള്ളുവക്കോനാതിരിയുടെ സ്ഥാനമാകുന്നു. വെള്ളപ്പനാട്ടുകരയിലെ ഭരണാധികാരി എന്നർത്ഥം. വെള്ളപ്പനാട്ടുകര  സംസ്കൃതഭാഷയിൽ വല്ലഭക്ഷോണി ആകുന്നു. വെള്ളപ്പൻ എന്നത് വല്ലഭൻ എന്ന് എഴുതുന്നു. വല്ലഭൻ പല്ലവനായിരിക്കുമോ എന്ന് ചിലർ സംശയിച്ചിരുന്നു.
 വള്ളുവനാട്ടിലെ സ്വരൂപ ഗ്രന്ഥവരിയിൽ വള്ളുവക്കോനാതിരിയെ  ഇപ്രകാരം സംബോധന ചെയ്തുകാണുന്നു: *വള്ളുവനാടുടയ കടന്നോൻ മൂത്ത വകയിൽ ചെറുകാട്ട താവഴിയിൽ കോതൈ കടുങ്ങോനായ കോവിൽ കരുമികൾ.* ഇതിലെ വെള്ളപ്പനാട്ടുകര എന്ന സംബോധന ശ്രദ്ധിക്കുക. ചെറുകാട്ട താവഴി ഇവരുടെ ഏതോ പ്രാചീന മൂലകുടുംബ സ്ഥാനമായിരിക്കണം. കോതൈ എന്നത് ഭരണവംശ സൂചനയാകുന്നു. കടുംകോ അഥവാ വലിയസ്ഥാനമുള്ള  ഭരണാധിപൻ കടുങ്ങോൻ ആകുന്നു. കോവിൽ കാര്യം ചെയ്യുന്നവരെ കോവിൽ കരുമികൾ എന്ന് പറയുന്നു.    
## കടന്നോൻമൂത്ത വക
വള്ളുവക്കോൻറെ കുടുംബ മൂലസ്ഥാനത്തെ കടന്നമണ്ണ പരനാട്ടു കോവിലകം എന്നു പറയുന്നു. കടന്നമണ്ണ ദേശപ്പേര് ആകുന്നു. താവഴിയെ കടന്നോൻ മൂത്ത വക എന്ന് പറയുന്നു. കടന്നൻ എന്നൊരു വ്യക്തിനാമം വള്ളുവനാട് ഗ്രന്ഥവരിയിൽ കാണാം. തലമൂത്ത ഒന്നാമത്തെ സ്ത്രീ അംഗത്തെ വേദപുരാട്ടി എന്നും കുളത്തുർ തമ്പുരാട്ടി എന്നും പറയുന്നു. രണ്ടാമത്തെ സ്ത്രീ സ്ഥാനിയെ കടന്നോൻ മൂത്ത തമ്പുരാട്ടി എന്നും ഇവരുടെ ആസ്ഥാനത്തെ കടന്നോൻ കോവിലകമെന്നും പറയുന്നു. കൂടാതെ കടന്നേൻ കാവ് എന്നൊരു ആരാധനാലയവും വള്ളുവനാട്ടിലുണ്ട്. കടന്നമണ്ണപുരം നരസിംഹസ്വാമി ക്ഷേത്രവും കാണാം. കടന്നൻ എന്ന ശബ്ദം കദംബനായിരിക്കുമോ എന്ന് ഒരു ചരിത്രഗവേഷകൻ സംശയിക്കുന്നുണ്ട്.

## അവലംബം

## പുറം കണ്ണികൾ
# https://howlingpixel.com/i-ml/വള്ളുവനാട്
# https://howlingpixel.com/i-ml/നെടുങ്ങനാട്
# https://en.wikipedia.org/wiki/Perinthalmanna
# https://en.wikipedia.org/wiki/Thirumandhamkunnu_Temple
കല്ലറ ഗ്രാമപഞ്ചായത്ത് (കോട്ടയം)

കേരളത്തിൽ, കോട്ടയം ജില്ലയിലെ ഒരു ഗ്രാമപഞ്ചായത്താണ് **കല്ലറ**. നാലു വശവും വെള്ളത്താൽ ചുറ്റപ്പെട്ടതും മുന്നിൽ രണ്ട് ഭാഗം നെൽ കൃഷി ചെയ്യുന്ന പുഞ്ചപ്പാടശേഖരങ്ങളും ഉൾപ്പെടുന്ന 27.48 ച.കി. മീറ്റർ വിസ്തീർണ്ണമുള്ള ഒരു കൊച്ചുഗ്രാമമാണ് കല്ലറ. പഞ്ചായത്ത് അപ്പർ കുട്ടനാട് പ്രദേശമാണ്. പഞ്ചായത്തിൻറെ വികസന പ്രവർത്തനങ്ങലെല്ലാം കാർഷികമേഖലയെ അടിസ്ഥാനമാക്കിയുള്ളതാണ്.
## അതിരുകൾ
*തെക്ക്‌ - വെച്ചൂർ, നീണ്ടൂർ പഞ്ചായത്തുകൾ
*വടക്ക് – കടുത്തുരുത്തി, തലയോലപ്പറമ്പ് പഞ്ചായത്തുകൾ
*കിഴക്ക് - മാഞ്ഞൂർ, കടുത്തുരുത്തി പഞ്ചായത്തുകൾ
*പടിഞ്ഞാറ് - തലയാഴം, വെച്ചൂർ പഞ്ചായത്തുകൾ 

## വാർഡുകൾ
കല്ലറ ഗ്രാമപഞ്ചായത്തിലുൾപ്പെടുന്ന വാർഡുകളിവയാണ് 

*മുണ്ടാർ
*മാണിക്യവിലാസം ഹയർ സെക്കണ്ടറി സ്കൂൾ
*പുത്തൻപള്ളി ഭാഗം
*ഗ്രാമപഞ്ചായത്ത് ഭാഗം
*ശാരദാ ക്ഷേത്രം ഭാഗം
*മുല്ലമംഗലം ഭാഗം
*കാവിമറ്റം
*കുരിശുപള്ളി ഭാഗം
*കല്ലറ ചന്ത ഭാഗം
*പെരുന്തുരുത്ത് ശ്രീകൃഷ്ണ സ്വാമി ക്ഷേത്രം
*പ്രഭാത് ലൈബ്രറി വാർഡ്
*കല്ലറ പഴയപള്ളി വാർഡ്
*വെൽഫയർ സ്കൂൾ
## സ്ഥിതിവിവരക്കണക്കുകൾ

## അവലംബങ്ങൾ
പച്ചമരത്തണലിൽ

ശ്രീനിവാസൻ, ലാലു അലക്സ്, ലാൽ, പത്മപ്രിയ എന്നിവർ പ്രധാന വേഷങ്ങളിൽ അഭിനയിച്ച് 2008-ൽ പുറത്തിറങ്ങിയ ഒരു മലയാള ചലച്ചിത്രമാണ് ***പച്ചമരത്തണലിൽ***. രേവതി കലാമന്ദിറിന്റെ ബാനറിൽ കീർത്തി സുരേഷ് നിർമ്മിച്ച് ലിയോ തദേവൂസ് രചനയും സംവിധാനവും നിർവ്വഹിച്ച ഈ ചിത്രം പിരമിഡ് സായ്‌മിറ വിതരണം ചെയ്തിരിക്കുന്നു.

## കഥാതന്തു
ഭാര്യ അനുവും (പത്മപ്രിയ) മകൾ സ്നേഹയുമടങ്ങുന്നതാണ് കാർട്ടൂണിസ്റ്റ് സച്ചിദാനന്ദന്റെ (ശ്രീനിവാസൻ) സംതൃപ്ത കുടുംബം. സ്കൂൾ ഫംക്ഷനിൽ സ്നേഹയുടെ നൃത്തം കാണുന്ന പരസ്യം നിർമ്മാതാവ് ടെനി സ്നേഹയെ വെച്ച് ഒരു പരസ്യം നിർമ്മിക്കാനായി സമീപിക്കുന്നു. സ്നേഹയുടെ താല്പര്യം കണ്ട് സച്ചി അതിന് സമ്മതിക്കുന്നു. ചെന്നൈയിലെ രണ്ട് ദിവസത്തെ പരസ്യ ചിത്ര ഷൂട്ടിങ്ങിന് ശേഷം പൊള്ളാച്ചിയിലെ ലൊക്കേഷനിലേക്കുള്ള യാത്രയ്ക്കിടയിൽ സ്നേഹയെ ആരോ തട്ടിക്കൊണ്ട് പോകുന്നു. സി.ഐ. വെങ്കിടേശ്വര അയ്യരാണ് (നാസർ) കേസ് അന്വേഷിക്കാൻ നിയോഗിക്കപ്പെടുന്നത്. സ്നേഹ യധാർഥത്തിൽ സച്ചിയുടെ മകൾ അല്ല എന്ന് അന്വേഷണത്തിന്റെ ആരംഭത്തിൽ തന്നെ അയ്യർ കണ്ടെത്തുന്നു. രഹസ്യങ്ങളുടെ ചുരുൾ അഴിയുകയാണ്‌...

## അഭിനേതാക്കൾ
* ശ്രീനിവാസൻ – കാർട്ടൂണിസ്റ്റ് സച്ചിദാനന്ദൻ
* ലാലു അലക്സ് – വൈൽഡ് ലൈഫ് ഫോട്ടോഗ്രാഫർ ആൽഫി
* ലാൽ
* നാസർ – സി.ഐ. വങ്കിടേശ്വര അയ്യർ
* വി.കെ. ശ്രീരാമൻ – ലോഹി
* സുരാജ് വെഞ്ഞാറമൂട് – ജോസ്
* ബിജുകുട്ടൻ – ശിവദാസൻ
* വിജയ് മേനോൻ
* വിനായകൻ – ഭ്രാന്തൻ
* പത്മപ്രിയ – അനു
* സുകുമാരി
* ശ്രീലത
* സോന നായർ

## സംഗീതം
വയലാർ ശരത്ചന്ദ്ര വർമ്മ, ജോഫി തരകൻ എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് അൽഫോൻസ് ജോസഫ് ആണ്. ഗാനങ്ങൾ സത്യം ഓഡിയോസ് വിപണനം ചെയ്തിരിയ്ക്കുന്നു. 
; ഗാനങ്ങൾ
# ജന്മതീരം – വിനീത് ശ്രീനിവാസൻ
# ചിത്തിരത്തൂവൽ – ശ്വേത മോഹൻ, സയനോര ഫിലിപ്പ്
# കൊല്ലാതിരുന്നാൽ – ഷെർഡിൻ, ഗംഗ (ഗാനരചന: ജോഫി തരകൻ)

## അണിയറ പ്രവർത്തകർ
* ഛായാഗ്രഹണം: മനോജ് പിള്ള
* ചിത്രസം‌യോജനം: രഞ്ജൻ എബ്രഹാം
* കല: ജോസഫ് നെല്ലിക്കൽ
* ചമയം: പട്ടണം റഷീദ്
* വസ്ത്രാലങ്കാരം: സുനിൽ റഹ്‌മാൻ
* നൃത്തം: കുമാർ ശാന്തി
* ലാബ്: പ്രസാദ് കളർ ലാബ്
* എഫക്റ്റ്സ്: അരുൺ, സീനു
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: എ.ആർ. കണ്ണൻ
* നിർമ്മാണ നിർവ്വഹണം: മനോജ് എൻ.

## പുറത്തേക്കുള്ള കണ്ണികൾ
* 
* ''പച്ചമരത്തണലിൽ''  – മലയാളസംഗീതം.ഇൻഫോ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
ആറളം വന്യജീവി സംരക്ഷണകേന്ദ്രം

കേരളത്തിന്റെ വടക്കേയറ്റത്തുള്ള വന്യജീവിസങ്കേതമാണ് **ആറളം വന്യജീവി സംരക്ഷണ കേന്ദ്രം**. കണ്ണൂർ ജില്ലയിൽ, തലശ്ശേരിയിൽ നിന്നും 35 കിലോമീറ്റർ അകലെയും കണ്ണൂർ നഗരത്തിൽനിന്നും 60 കിലോമീറ്റർ അകലെയുമായാണ്‌ സ്ഥിതി ചെയ്യുന്നത്.

കേരളത്തിലെ ഒരു ചെറിയ വന്യജീവിസങ്കേതമായ ഇതിന്റെ വിസ്തൃതി, 55 ചതുരശ്ര കിലോമീറ്ററാണ്. വന്യജീവിസങ്കേതത്തിൽ ആന,കാട്ടുപോത്ത്, മ്ലാവ്, കേഴമാൻ,കാട്ടുപന്നി, കാട്ടുനായ്, കടുവ, വിവിധ തരം കുരങ്ങുകൾ, കുട്ടിതേവാങ്ക് തുടങ്ങിയവയുണ്ട്. 1984 ൽ ആണ് ഈ വന്യജീവിസങ്കേതം രൂപികരിക്കപ്പെട്ടത്http://forest.kerala.gov.in/index.php?option=com_content&view=article&id=361&Itemid=190. ആറളം വന്യജീവി സങ്കേതത്തിന്റെ വൈൽഡ് ലൈഫ് വാർഡന്റെ കാര്യാലയം സ്ഥിതിചെയ്യുന്നത് സമീപ പട്ടണമായ ഇരിട്ടിയിലാണ്. വളപട്ടണം പുഴയുടെ പ്രധാന നീർച്ചാലായ ചീങ്കണ്ണിപ്പുഴ, ബാവലിപ്പുഴ എന്നിവയുൾപ്പെടെ നിരവധി ചെറുതും വലുതുമായ അരുവികളും തോടുകളും ഈ വന്യജീവിസങ്കേതത്തിനുള്ളിലൂടെയും അതിരുകളിലൂടെയും ഒഴുകിയിറങ്ങുന്നു.

## അതിർത്തികൾ
വടക്ക് കർണ്ണാടകസംസ്ഥാനത്തിലെ വനങ്ങൾ, കിഴക്ക് വയനാട് ജില്ലയിലെ വനങ്ങൾ, തെക്ക് ആറളം കൃഷിത്തോട്ടം, ചീങ്കണ്ണിപ്പുഴയും, പടിഞ്ഞാറ് ആറളം ഫാം എന്നിവയാണ് അതിരുകൾ.

## സസ്യങ്ങൾ
40-45 മീറ്റർ വരെ ഉയരമുള്ള വൃക്ഷങ്ങളുടെ മേല്ത്തട്ട്,15-30 മീറ്റർ വരെ ഉയരമുള്ള മധ്യനിര, ചെറുവൃക്ഷങ്ങളും കുറ്റിച്ചെടികളും നിറഞ്ഞ ഭൂനിരപ്പിനോട് ചേർന്ന അടിക്കാടുകൾ എന്നിവയോടു കൂടിയ സമൃദ്ധമായ കാടുകൾ ഇവിടത്തെ പ്രത്യേകതയാണ്.

## ജന്തുക്കൾ
ഡിസംബർ-ജനവരി മാസങ്ങളിൽ നടക്കുന്ന ആൽബട്രോസ് ശലഭങ്ങളുടെ ദേശാടനം ശലഭ നിരീക്ഷകരുടെയും ജന്തുശാസ്ത്രജ്ഞരുടെയും പ്രത്യേക ശ്രദ്ധ ആകർഷിക്കുന്നു. ചീങ്കണ്ണിപ്പുഴയുടെ തീരത്തുകൂടെ ആയിരകണക്കിന് ശലഭങ്ങളാണ് ഈ കാലത്ത് കടന്നുപോകുന്നത്. ഇവ കുടക്മല നിരകളിൽ നിന്നും പുറപ്പെട്ട് വയനാടൻ കാടുകൾ വഴി കടന്നുപോകുന്നതായാണ് രേഖപ്പെടുത്തിയിട്ടുള്ളത്. ഒരു മിനുട്ടിൽ 40 മുതൽ 140 വരെ ആൽബട്രോസ്സ് ശലഭങ്ങൾ പുഴയോരത്തുകൂടെ കടന്നു പോയതായി രേഖപ്പെടുത്തിയിട്ടുണ്ട്.. 

കേരള വനംവകുപ്പിന്റെയും മലബാർ നാച്ച്വറൽ ഹിസ്റ്ററി സൊസൈറ്റിയുടെയും മേൽനോട്ടത്തിൽ 2012 മാർച്ച് 11-ന് പൂർത്തിയായ പതിമൂന്നാമത് കണക്കെടുപ്പിൽ പുതിയ ഒരിനം ഉൾപ്പെടെ 150 പക്ഷി ജാതികളെ ഇവിടെ നിന്നും കണ്ടെത്തി. പുതുതായി കണ്ടെത്തിയത് ചരൽക്കുരുവി എന്ന ഒരിനത്തെയാണ്. കേരളത്തിൽ അപൂർവമായ പാണ്ടൻ വേഴാമ്പലിനെയും കണക്കെടുപ്പിൽ നാലു പ്രദേശത്തു നിന്നും കണ്ടെത്തി. ഈ സർവ്വേയിൽ ചരൽക്കുരുവിയെക്കൂടി കണ്ടെത്തിയതോടെ ഇവിടെ നിന്നും കണ്ടെത്തിയ ആകെ പക്ഷിജാതികളുടെ എണ്ണം 237 ആയി നിജപ്പെടുത്തി.

## അവലംബം

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
വർഗ്ഗം:ഇന്ത്യയിലെ പ്രധാനപ്പെട്ട പക്ഷിമേഖലകൾ
വർഗ്ഗം:കേരളത്തിലെ സംരക്ഷിതപ്രദേശങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
വർഗ്ഗം:കണ്ണൂർ ജില്ലയുടെ ഭൂമിശാസ്ത്രം
ആനവാൽ മോതിരം

ശ്രീനിവാസൻ, സുരേഷ് ഗോപി എന്നിവർ പ്രധാനവേഷത്തിൽ അഭിനയിച്ച് 1991 -ൽ പുറത്തിറങ്ങിയ ഒരു മലയാളചലച്ചിത്രമാണ് ***ആനവാൽ മോതിരം***. ജി.എസ്. വിജയൻ ആണ് ടി. ദാമോദരൻ തിരക്കഥ രചിച്ച ഈ ചിത്രം സംവിധാനം ചെയ്തിരിക്കുന്നത്. സെഞ്ച്വറി ഫിലിംസിന്റെ ബാനറിൽ രാജു മാത്യു ആണ് ഈ ചിത്രം നിർമ്മിച്ചത്.

1990-ൽ പുറത്തിറങ്ങിയ *[[ഷോർട്ട് ടൈം]]* എന്ന അമേരിക്കൻ ചലച്ചിത്രത്തിന്റെ പുനരാവിഷ്കരണമാണ് ഈ ചിത്രം.

## കഥാതന്തു
ആഭ്യന്തര മന്ത്രിയുടെ മകൾ ശ്രുതിയെ സ്നേഹിക്കുന്ന എസ്.ഐ. നന്ദകുമാർ (സുരേഷ് ഗോപി) എങനെയും പ്രമാദമായ ഒരു കേസ് അന്വേഷിച്ച് പ്രമോഷൻ നേടാനുള്ള ശ്രമത്തിലാണ്.  പക്ഷേ നന്ദു കഷ്ടപ്പെട്ട് അന്വേഷിച്ച് വിജയിച്ച് കേസുകളുടെ ക്രെഡിറ്റ് കൊണ്ട്പോകുന്നതോ മേലുദ്യോഗസ്ഥനും പേടിത്തൊണ്ടനുമായ സി.ഐ. ജെയിംസ് പള്ളിത്തറയും (ശ്രീനിവാസൻ). ഒരു ദിവസം കാമുകിയെ കാണാൻ ആഭ്യന്തര മന്ത്രിയുടെ ബംഗ്ലാവിലേയ്ക്ക് ഒളിച്ച് കടന്ന നന്ദുവും, കമ്മീഷണർ സജിത് കുമാറിന്റെ (റിസബാവ) നിർദ്ദേശപ്രകാരം നന്ദുവിനെ പിൻ‌തുടർന്ന ജെയിംസും പിടികൂടപ്പെട്ട് സസ്പെൻഷനിലാകുന്നു. പാർട്ടി നേതാവ് ബാർബർ ചെല്ലപ്പന്റെ (ജഗതി ശ്രീകുമാർ) സഹായത്താൽ സർവീസിൽ തിരിച്ച് കയറിയ ജെയിംസിനും നന്ദുവിനും സ്പെഷ്യൽ ഫോഴ്സിലേയ്ക്ക് പണിഷ്മെന്റ് ട്രാസ്ഫർ കിട്ടുന്നു. ജീവൻ പണയം വച്ചുള്ള ഒരു സ്പെഷ്യൽ ഫോഴ്സ് ദൌത്യത്തിൽ നിന്ന് രക്ഷപ്പെടാൻ ജയിംസ്, പോലീസ് ബസ്സിന് കാൽ വച്ച് കാലൊടിച്ച് ആശുപത്രിയിലാകുന്നു. ആശുപത്രിയിൽ വച്ച് കാൻസർ രോഗിയും ആഭ്യന്തര മന്ത്രിയുടെ ഡ്രൈവറുമായ കുരുവിളയുടേയും (രാജൻ പി. ദേവ്) ജയിംസിന്റേയും രക്ത സാമ്പിളുകൾ പരസ്പരം മാറുന്നു. മൂന്ന് മാസത്തിനകം മരിക്കുമെന്ന ഡോക്ടറുടെ മുന്നറിയിപ്പ് ജയിംസിനെ ധീരനാക്കിമാറ്റുന്നു. എങനേയും അപകടമരണം വരിച്ച് മകൻ ബിജുക്കുട്ടനും ഭാര്യ ആനിക്കും (ശരണ്യ) സ്വാഭാവിക മരണ ഇൻഷുറൻസ് തുകയുടെ ഇരട്ടിയായ അപകടമരണ ഇൻഷുറൻസ് തുക നേടിക്കൊടുക്കലാണ് ജെയിംസിന്റെ ലക്ഷ്യം. അതിനായി എല്ലാ അപകടം പിടിച്ച കേസുകളും ജെയിംസ് സ്വയം ഏറ്റെടുക്കുകയാണ്.

## അഭിനേതാക്കൾ
* ശ്രീനിവാസൻ – സി.ഐ. ജെയിംസ് പള്ളിത്തറ
* സുരേഷ് ഗോപി – എസ്.ഐ. നന്ദകുമാർ
* ജഗതി ശ്രീകുമാർ – ബാർബർ ചെല്ലപ്പൻ
* കരമന ജനാർദ്ദനൻ നായർ – ആഭ്യന്തര മന്ത്രി
* കെ.പി.എ.സി. സണ്ണി – ഡി.ഐ.ജി മാത്യു കുര്യൻ
* രാജൻ പി. ദേവ് – കുരുവിള
* ജഗന്നാഥ വർമ്മ – ഐ.ജി. കാർത്തികേയൻ
* റിസബാവ – കമ്മീഷ്ണർ സജിത് കുമാർ
* ജഗന്നാഥൻ – ആനിയുടെ പിതാവ്
* ജോണി – ജോൺ
* രവി വള്ളത്തോൾ
* കൊതുക് നാണപ്പൻ
* ശരണ്യ‍ – ആനി

## സംഗീതം
ഗാനങ്ങളില്ലാത്ത ഈ ചിത്രത്തിന് പശ്ചാത്തലസംഗീതം പകർന്നത് ജോൺസൺ ആണ്.

## അണിയറ പ്രവർത്തകർ
* ഛായാഗ്രഹണം: സണ്ണി ജോസഫ്
* ചിത്രസം‌യോജനം: ജി. മുരളി
* ചമയം: പാണ്ഡ്യൻ
* വസ്ത്രാലങ്കാരം: നന്ദകുമാർ
* സംഘട്ടനം: ത്യാഗരാജൻ
* പരസ്യകല: ഗായത്രി
* വാർത്താപ്രചരണം: വാഴൂർ ജോസ്
* വാതിൽപുറ ചിത്രീകരണം: ശ്രീ മൂവീസ്

## പുറത്തേക്കുള്ള കണ്ണികൾ
* 
* ''ആനവാൽ മോതിരം'' – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി.എസ്. വിജയൻ സംവിധാനം ചെയ്ത ചലച്ചിത്രങ്ങൾ
ഉത്തരം (വിവക്ഷകൾ)

ഉത്തരം എന്ന വാക്കാൽ, താഴെപ്പറയുന്ന എന്തിനേയും വിവക്ഷിക്കാം.

*ഉത്തരം (അലങ്കാരം)
*ഉത്തരം (ചലച്ചിത്രം)
*ഉത്തരം (വീട്) - ഓട് മേഞ്ഞ വീടുകളിൽ ചുമരിനും മേൽക്കൂരക്കും ഇടയിൽ, മേൽക്കൂരയെ താങ്ങിനിർത്തുന്ന മരം കൊണ്ടുള്ള ചട്ടക്കൂട്.
*ഉത്തരം (നിർമ്മിതി)
ഗിരിജ പ്രസാദ് കൊയ്‌രാള

**ജി.പി. കൊയ്‌രാള** എന്നു കൂടുതലായറിയപ്പെടുന്ന **ഗിരിജ പ്രസാദ് കൊയ്‌രാള**(20 ഫെബ്രുവരി 1925 – 20 മാർച്ച് 2010)() ഒരു നേപ്പാളി രാഷ്ട്രീയ പ്രവർത്തകനും, നേപ്പാളി കോൺഗ്രസ് പാർട്ടിയുടെ പ്രസിഡണ്ടുമായിരുന്നു. 1991 മുതൽ 1994 വരെ, 1998 മുതൽ 1999 വരെ, 2000 മുതൽ 2001 വരെ, 2006 മുതൽ 2008 വരെ എന്നീ കാലയളവുകളിലായി നാലു തവണ നേപ്പാളിന്റെ പ്രധാനമന്ത്രിയായിരുന്നിട്ടുണ്ട് കൊയ്‌രാള. ജനുവരി 2007 മുതൽ ജൂലൈ 2008 വരെ നേപ്പാളിന്റെ ആക്റ്റിങ്ങ് ഹെഡ് ഓഫ് സ്റ്റേറ്റ് ആയും കൊയ്‌രാള പ്രവർത്തിച്ചിട്ടുണ്ട്. 
## അവലംബം


 

|-

|-

|-

|-
   
 
   

വർഗ്ഗം:1925-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഫെബ്രുവരി 25-ന് ജനിച്ചവർ
വർഗ്ഗം:മാർച്ച് 20-ന് മരിച്ചവർ
വർഗ്ഗം:നേപ്പാളി രാഷ്ട്രീയ പ്രവർത്തകർ
വർഗ്ഗം:നേപ്പാളിന്റെ പ്രധാനമന്ത്രിമാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
കല്ലറ (വിവക്ഷകൾ)

**കല്ലറ** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.

## ഗ്രാമം
* കല്ലറ - തിരുവനന്തപുരം ജില്ലയിലെ ഒരു ഗ്രാമം

## ഗ്രാമപഞ്ചായത്തുകൾ
* കല്ലറ ഗ്രാമപഞ്ചായത്ത് (തിരുവനന്തപുരം) - തിരുവനന്തപുരം ജില്ലയിലെ ഒരു പഞ്ചായത്ത്
* കല്ലറ ഗ്രാമപഞ്ചായത്ത് (കോട്ടയം) - കോട്ടയം ജില്ലയിലെ ഒരു പഞ്ചായത്ത്

## മറ്റുള്ളവ
* കല്ലറ - മൃതദേഹം അടക്കം ചെയ്യുന്ന കല്ലറ
യു. ശ്രീനിവാസ്

ഭാരതീയനായ ഒരു മൻഡോലിൻ വാദകനായിരുന്നു **യു.ശ്രീനിവാസ്** അഥവാ 
ഉപ്പലാപു ശ്രീനിവാസ് (ജനനം 1969 ഫെബ്രുവരി 28 - മരണം 2014 സെപ്തംബർ 19). പാശ്ചാത്യവാദ്യമായ മൻഡോലിനിൽ കർണാടക സംഗീതം വായിക്കുന്നതിനാണ് ഇദ്ദേഹം ശ്രദ്ധേയനായിട്ടുള്ളത്. 1998 ൽ പത്മശ്രീ യും 2010 ൽ സംഗീത നാടക അക്കാദമി അവാർഡും ഇദ്ദേഹത്തിനു ലഭിച്ചിട്ടുണ്ട്. കരൾ സംബന്ധമായ അസുഖത്തെ തുടർന്ന് 2014 സെപ്തംബർ 19 ന് ഇദ്ദേഹം നിര്യാതനായി.
## ജീവിതരേഖ
ആന്ധ്രപ്രദേശിൽ പശ്ചിമ ഗോദാവരി ജില്ലയിലുള്ള പാലക്കൊല്ല് മുനിസിപ്പാലിറ്റിയിൽ 1969 ഫെബ്രുവരി 28-ന് യു. സത്യനാരായണയുടെയും കാന്തമ്മയുടെയും മൂത്ത മകനായി ശ്രീനിവാസ് ജനിച്ചു.  പിതാവ് സത്യനാരായണയാണ് മാൻഡലിനിൽ ആദ്യ ഗുരു. ചലച്ചിത്ര സംഗീതസംവിധായകൻ വാസു റാവുവിൽനിന്ന് പടിഞ്ഞാറൻ സംഗീതത്തിലും ചെമ്പൈയുടെ ശിഷ്യൻ സുബ്ബരാജുവിൽനിന്ന് വായ്പാട്ടിലും പരിശീലനം നേടി. 1978 ൽ ഒമ്പതാം വയസ്സിൽ അരങ്ങേറ്റം നടത്തി. 1983ൽ ജർമനിയിൽ അന്താരാഷ്ട്ര ജാസ് മേളയിൽ 13 ആം വയസ്സിൽ പങ്കെടുത്തു. ഇന്ത്യക്കകത്തും യൂറോപ്പിലെയും അമേരിക്കയിലെയും പ്രമുഖ നഗരങ്ങളിലെല്ലൊം നിരവധി പരിപാടികൾ അവതരിപ്പിച്ചിട്ടുണ്ട്. ജോ മക്ലോളിനും മൈക്കൽ നൈമാനും മൈക്കൽ ബ്രൂക്കിനുമൊപ്പം അന്താരാഷ്ട്ര സംഗീതമേളകളിൽ പങ്കെടുത്തിട്ടുണ്ട്. സാക്കിർ ഹുസൈനും ഹരിപ്രസാദ് ചൗരസ്യക്കും ശിവമണിക്കുമൊപ്പം ഫ്യൂഷൻ സംഗീത അരങ്ങുകളിലും ശോഭിച്ചു. പുതിയ പ്രതിഭകളെ മാൻഡലിൻ പഠിപ്പിക്കുന്നതിനായി ശ്രീനിവാസ് ഇൻസ്റ്റിറ്റിയൂട്ട് ഓഫ് വേൾഡ് മ്യൂസിക് എന്ന സ്ഥാപനം തുടങ്ങിയിരുന്നു.  

പ്രശസ്ത മാൻഡലിൻ വാദകൻ യു. രാജേഷ് സഹോദരനാണ്. യു. ശ്രീയായിരുന്നു ഭാര്യ. 2012-ൽ വിവാഹമോചിതരായ ഇവർക്ക് ഒരു മകനുണ്ട്. 2014 സെപ്റ്റംബർ 11-ന് കരൾ രോഗം ബാധിച്ച് ചെന്നൈയിലെ അപ്പോളോ ആശുപത്രിയിൽ പ്രവേശിപ്പിക്കപ്പെട്ട അദ്ദേഹം അവിടെ വച്ച് കരൾ മാറ്റ ശസ്ത്രക്രിയയ്ക്ക് വിധേയനായി. എന്നാൽ, തുടർന്നുണ്ടായ സങ്കീർണ്ണതകൾ അദ്ദേഹത്തിന്റെ ജീവനെടുത്തു. 2014 സെപ്റ്റംബർ 19-ന് രാവിലെ ഒമ്പതുമണിയോടെയാണ് അദ്ദേഹം അന്തരിച്ചത്. 45 വയസ്സായിരുന്നു അപ്പോൾ അദ്ദേഹത്തിന്. മൃതദേഹം പൂർണ ഔദ്യോഗിക ബഹുമതികളോടെ ബസന്ത് നഗർ വൈദ്യുതിശ്മശാനത്തിൽ സംസ്കരിച്ചു. 

## പുരസ്കാരങ്ങൾ
*പത്മശ്രീ (1998)
*സംഗീത നാടക അക്കാദമിഡ് (2010)
*രാജീവ് ഗാന്ധി പുരസ്‌കാരം
*മദ്രാസ് മ്യൂസിക് അക്കാദമി പുരസ്‌കാരം
*രാജലക്ഷ്മി പുരസ്‌കാരം
*സംഗീത രത്‌ന പുരസ്‌കാരം

## പുറത്തേക്കുള്ള കണ്ണികൾ
* The official website

വർഗ്ഗം:1969-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഫെബ്രുവരി 28-ന് ജനിച്ചവർ
വർഗ്ഗം:സെപ്റ്റംബർ 19-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ സംഗീതജ്ഞർ
ഒക്റ്റ്റോയ്

ഒരിനം ചുങ്കം.  ഒരു നഗരത്തിൽ താമസിക്കുന്നവരുടെ ഉപഭോഗത്തിനായി, അതിന്റെ മേൽ ഭരണാധികാരമുണ്ടായിരുന്ന പ്രഭുവിന്റെ അല്ലെങ്കിൽ നാടുവാഴിയുടെ അനുമതിയോടുകൂടി അതിനുള്ളിൽ കൊണ്ടുവരുന്ന മദ്യത്തിന്റെയും മറ്റു സാധനങ്ങളുടെയും മേൽ ചുമത്തുന്ന *ടോൾ* അല്ലെങ്കിൽ *ഡ്യൂട്ടി* എന്നാണ് മുൻ‌‌കാലങ്ങളിൽ ഒക്റ്റ്റോയി എന്ന പദത്തിനു നൽകിയിരുന്ന വിവരണം.  അനുവദിക്കുക, അധികാരം നൽകുക എന്നർഥമുള്ള ഒക്റ്റ്റോയർ (Octroyer) എന്നവാക്കിൽ നിന്നാണ് ഈ പദം ഉദ്ഭവിച്ചത്.

ഒക്റ്ററോയ് ആദ്യകാലത്ത് തുറമുഖങ്ങളിൽ മാത്രമാണ് ചുമത്തിയിരുന്നത്.  എന്നാൽ ഈ ചുങ്കം ചുമത്തൽ ആദായകരമാണെന്നു കണ്ടതോടെ നഗരത്തിന്റെ പരിധിക്കുള്ളിലേക്ക് കൊണ്ടുവരുന്ന സാധനങ്ങളുടെ മേലും ചുമത്തിത്തുടങ്ങി ഇക്കാരണത്താൽ ഇതിന് *നഗരച്ചുങ്കം* എന്നും പേരുണ്ടായി.  ക്രമേണ നഗരത്തിൽനിന്ന് പുറത്തേക്കു കൊണ്ടുപോകുന്ന സാധണങ്ങളിന്മേലും ഒക്റ്റ്റോയ് ചുമത്തുന്ന പതിവുണ്ടായി.  ഇവ ഈടാക്കി പോന്നിരുന്നത് നഗരത്തിലേക്കു പ്രവേശിക്കുന്ന ഗേറ്റുകളിൽ വച്ചും നഗരത്തിന്റെ അതിർത്തികളിൽ വച്ചും ആയതിനാൽ ഇതിനെ *ഇൻ ഗേറ്റ് ടോൾ* എന്നും പറയാറുണ്ടായിരുന്നു.  ആദ്യകാലത്തു ജനങ്ങളുടെ ഉപഭോഗത്തിനായി കൊണ്ടുവരുന്ന സാധനങ്ങളുടെ മേൽ മാത്രമേ ചുങ്കം ചുമത്തപ്പെട്ടിരുന്നുള്ളു.  എങ്കിലും കാലക്രമത്തിൽ ഉപഭോഗത്തെ പരാമർശിക്കാതെ തന്നെ ചുങ്കം ഏർപ്പെടുത്തുകയുണ്ടായി.  തദ്ദേശ സ്വയംഭരണ സ്ഥാപനങ്ങൾക്കുള്ള വരവ് വർദ്ധിപ്പിക്കുന്നതിനാണ് ഇന്ന് ഒക്റ്റ്റോയ് ചുമത്തുന്നത്.  പരോക്ഷ നികുതികൾ ചുമത്താൻ അത്തരം സ്ഥാപനങ്ങൾക്ക് അധികാരം കുറവാണ്.  ഇന്ത്യൻ ഭരണഘടനയുടെ 7-ം പട്ടിക, അനുക്രമണിക രണ്ടിലെ 49-ം ഉൾക്കുറിപ്പ് ഒക്റ്റ്റോയി ചുങ്കം ചുമത്തുന്നതിനുള്ള അധികാരം മുനിസിപ്പാലിറ്റികൾക്ക് അനുവദിക്കുന്നുണ്ട്.

## അവലംബം
പ്രജാപതി (ചലച്ചിത്രം)

മമ്മൂട്ടി, തിലകൻ, സിദ്ദിഖ്, സന്ധ്യ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***പ്രജാപതി***. വലിയവീട്ടിൽ മൂവി ഇന്റർനാഷണലിന്റെ ബാനറിൽ സിറാജ് വലിയവീട്ടിൽ നിർമ്മിച്ച് രഞ്ജിത്ത് സംവിധാനം ചെയ്തിരിക്കുന്ന ഈ ചിത്രം വലിയവീട്ടിൽ റിലീസ് ആണ് വിതരണം ചെയ്തത്. ചിത്രത്തിന്റെ രചന നിർവ്വഹിച്ചതും രഞ്ജിത്ത് ആണ്.

## കഥാതന്തു
പെരുമാൾ പുരത്തുകാരുടെ പ്രജാപതിയാണ് ദേവർ മഠം നാരായണൻ (മമ്മൂട്ടി). പതിമൂന്നാം വയസ്സിൽ സ്വന്തം അച്‌ഛന്റെ കൊലപാതക കുറ്റത്തിന് അറസ്റ്റിലായി ദുർഗുണ പാഠശാലയിൽ ശിക്ഷ അനുഭവിച്ചിട്ടുള്ള നാരായണന്റെ പ്രധാന ശത്രുക്കൾ അമ്മാവൻ കുഞ്ഞമ്പു നായരും (നെടുമുടി വേണു) മകൻ ഗിരിയുമാണ് (സിദ്ദിഖ്). അളിയനെ കൊന്നതിന് പകരം വീട്ടാൻ എന്ന പേരിൽ കുഞ്ഞമ്പു നായരും ഗിരിയും പലവട്ടം നാരായണനെ കൊല്ലാൻ ശ്രമിച്ചിട്ടുമുണ്ട്. നരായണന്റെ മുറപ്പെണും ഇഷ്ടക്കാരിയുമായ കുഞ്ഞമ്പുനായരുടെ മൂത്തമകൾക്കും (അതിദി റാവു ഹൈദ്രാലി) ഇളയ മകളായ സന്ധ്യയ്ക്കും (സന്ധ്യ) നാരായണനുമായി അടുപ്പമാണ്. യധാർത്ഥത്തിൽ കുഞ്ഞമ്പുനായരാണ് സ്വത്തിന് വേണ്ടി തന്റെ പിതാവിനെ കൊന്നത് എന്ന രഹസ്യം മനസ്സിലാക്കിയ നാരായണനെ ഗിരിയുടെ ആൾക്കാർ വധിക്കാൻ ശ്രമിക്കുന്നു. മരണത്തെ മുഖാമുഖം കണ്ട് രക്ഷപ്പെട്ട നാരായണൻ കുഞ്ഞമ്പുനായരുടെ ജാരസന്തതിയായ രാഘവനെ (ശ്രീനിവാസൻ) കണ്ട് മുട്ടുന്നു. രാഘവനെ കൊണ്ട് പിതാവിന്റെ സ്വത്തിന് വേണ്ടി കേസ് കൊടുപ്പിച്ച് നാരായണൻ കുഞ്ഞമ്പു നായരുടെ ജാരസന്തതിയുടെ കഥ വെളിച്ചത്ത് കൊണ്ട് വരുന്നു. താൻ കുഞ്ഞമ്പുനായരുടെ മകൻ അല്ല എന്ന സത്യം കുഞ്ഞമ്പുനായരിൽ നിന്ന് മനസ്സിലാക്കുന്ന ഗിരി വളർത്തച്‌ഛനെ കൊല്ലുന്നു. പക്ഷേ അബദ്‌ധത്തിൽ കൊലപതകത്തിന് സാക്ഷിയായ സന്ധ്യയിൽ നിന്ന് വിവരം അറിഞ്ഞ കുഞ്ഞമ്പുനായരുടെ കുടുംബം ഗിരിയെ പേടിച്ച് നാരായണനെ അഭയം പ്രാപിക്കുന്നു. പകരം വീട്ടാൻ ശ്രമിക്കുന്ന ഗിരിയെ അന്തിമ പോരാട്ടത്തിൽ  നാരായണൻ പരാജയപ്പെടുത്തുന്നു.

## അഭിനേതാക്കൾ
* മമ്മൂട്ടി – ദേവർ മഠം നാരായണൻ
* തിലകൻ – വെള്ളോടി
* ശ്രീനിവാസൻ – രാഘവൻ
* സിദ്ദിഖ് – ഗിരി
* നെടുമുടി വേണു – കാളിയാർ മഠം കുഞ്ഞമ്പു നായർ
* മണിയൻപിള്ള രാജു
* സായി കുമാർ
* ടി.പി. മാധവൻ
* ടി.ജി. രവി
* സലീം കുമാർ
* അതിദി റാവു ഹൈദ്രാലി
* സന്ധ്യ
* സീമ – ഇന്ദ്രാണി
* രേഖ

## സംഗീതം
ഗിരീഷ് പുത്തഞ്ചേരി എഴുതിയ ഈ ചിത്രത്തിലെ ഗാനങ്ങൾക്ക് സംഗീതം പകർന്നത് തേജ് മെർവിൻ ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി.
; ഗാനങ്ങൾ
# ഒരു പെൺകിടാവ് – ജാസി ഗിഫ്റ്റ് കോറസ്
# പ്രജാപതി – എം.ജി. ശ്രീകുമാർ കോറസ്
# ഒരു പെൺകിടാവ് – ജാസി ഗിഫ്റ്റ്
# കുതിര – എം.ജി. ശ്രീകുമാർ കോറസ്
# മധുരം – കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: അഴകപ്പൻ
* ചിത്രസം‌യോജനം: എൽ. ഭൂമിനാഥൻ
* കല: സാബുറാം
* ചമയം: പട്ടണം റഷീദ്, ജോർജ്ജ്
* സംഘട്ടനം: അനൽ അരശ്
* നിശ്ചല ഛായാഗ്രഹണം: സുനിൽ ഗുരുവായൂർ
* ഡി.ടി.എസ്. മിക്സിങ്ങ്: എം.ആർ. രാജാകൃഷ്ണൻ
* കോറിയോഗ്രാഫി: അരവിന്ദർ
* നിർമ്മാണ നിയന്ത്രണം: അരോമ മോഹൻ

## പുറത്തേക്കുള്ള കണ്ണികൾ
* 
* ''പ്രജാപതി''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
പന്ത്

കളികൾക്കുപയോഗിക്കുന്ന ഗോളാകൃതിയിലുള്ളതോ അർദ്ധഗോളാകൃതിയിലുള്ളതോ ആയ വസ്തുവിനെയാണ് **പന്ത്** എന്ന് പറയുന്നത്. അകം പൊള്ളയായതും അകം കട്ടിയോടുകൂടിയതും വായു നിറച്ചതുമായ പന്തുകൾ നിലവിലുണ്ട്. പന്തുകൾ കൊണ്ടുള്ള കളികൾ ലോകപ്രശസ്തമാണ്. ഉദാഹരണം ഫുട്‌ബോൾ, ക്രിക്കറ്റ്.

അന്തരാഷ്ട്രകായിക ഭൂപടത്തിൽ സ്ഥാനം പിടിച്ചിട്ടുള്ള കളികളിൽ ഉപയോഗിക്കുന്ന ഏറ്റവും വലിയ പന്ത് ബാസ്ക്കറ്റ് ബോളും ഏറ്റവും ചെറിയത് ടേബിൾ ടെന്നീസ് ബോളുമാണ്.

## വിവിധതരം പന്തുകൾ

### വായു നിറച്ച പന്തുകൾ

സാധാരണ വായു നിറച്ച പന്തുകൾ വലിയതും വലിപ്പത്തിനനുസരിച്ച് കനം കുറവുള്ളതുമാകുന്നു. വാൽവ് വഴി വായു അകത്തേക്ക് തള്ളി നിറയ്ക്കാവുന്ന തരത്തിലാണ് അത്തരം പന്തുകൾ നിർമ്മിക്കാറ്. അത്തരം പന്തുകൾക്ക് ബൗൺസിംഗിനുള്ള കഴിവ് വളരെ കൂടുതലാണ്.

* ഫുട്ബോൾ - പന്ത് കാല് കൊണ്ട് അടിച്ചുകളിക്കുന്നത്
* ബാസ്ക്കറ്റ് ബോൾ - പന്ത് ഉയരത്തിൽ സ്ഥാപിച്ചിരിക്കുന്ന ബാസ്ക്കറ്റിലിടുന്നത്
* വോളിബോൾ - കൈ കൊണ്ട് തട്ടി കളിക്കുന്നത്
* അമേരിക്കൻ ഫുട്ബോൾ 
* റഗ്‌ബി

### അകം പൊള്ളയായ പന്തുകൾ

* ടേബിൾ ടെന്നിസ് ബോൾ
* ബോൾ ബാറ്റ്മിന്റൻ 
* കുട്ടികൾക്കുള്ള പന്തുകൾ

### അകം പൊള്ളയല്ലാത്ത പന്തുകൾ

അകം പൊള്ളയല്ലാത്ത പന്തുകൾ കൂടുതലും ചെറുതും കനം കൂടിയതുമാകുന്നു.

* കാൽപന്ത് കളി (നാടൻ) - തുണി പന്താണ് ഉപയഓഗിക്കുന്നത്. ഗോൾ പോസ്റ്റിന് പകരം എതിർ ടീമിന്റെ പിന്നിലെ വരയാണ് ഗോൾ ലൈൻ. 
* ക്രിക്കറ്റ് ബോൾ 
* ടെന്നീസ് ബോൾ
* ഗോൾഫ് ബോൾ
* ബേസ്‌ബോൾ

## നാടൻ പന്തുകൾ
നാടൻ കളികൾക്ക് ഉപയോഗിച്ചിരുന്ന പന്തുകൾ.
* ഓലപന്ത് - തെങ്ങിന്റെ ഓലകൊണ്ട് ഉണ്ടാക്കിയിരുന്ന പന്തുകൾ.

## ചിത്രശാല


File:Ball,_പന്ത്.JPG|കുട്ടികൾക്കുള്ള പന്തുകൾ
File:Olapanth_-_ഓലപന്ത്.JPG|ഓലപന്ത്


വർഗ്ഗം:കായികം
ലളിത് മോദി

ഗുജറാത്ത് സ്വദേശിയായ ലളിത് കുമാർ മോഡി (ജനനം; നവംബർ 29, 1963) ഇന്ത്യൻ പ്രീമിയർ ലീഗിന്റെ ആദ്യത്തെ ചെയർമാനും കമ്മിഷണറുമായിരുന്നു. നിലവിൽ ബി.സി.സി.ഐ വൈസ് പ്രസിഡന്റും മോഡി എന്റർപ്രൈസസ് എന്ന വ്യവസായ സ്ഥാപനത്തിന്റെ മാനേജിംഗ് ഡയരക്ടരുമാണ്.

## ജീവിത രേഖ

ദൽഹിയിലെ ഒരു വ്യവസായ കുടുംബത്തിൽ 1963 നവംബർ 29 നാണ് മോദി ജനിച്ചത്. പിതാവ് കൃഷൻ കുമാർ മോഡി,മോഡി എന്റർപ്രൈസസിന്റെ ചെയർമാനായിരുന്നു. ഷിംലയിലെയും നൈനിത്താളിലെയും ബോർഡിങ് സ്കൂളുകളിൽ പ്രാഥമിക വിദ്യാഭ്യാസം പൂർത്തിയാക്കി. പിന്നീട് അമേരിക്കയിലാക്കയിലെ ഡ്യൂക്ക് സർവകലാശാലയിൽ ചേർന്നു ബിസിനസ് മാനേജ്മെന്റ് പഠിച്ചു. ഇന്ത്യയിൽ മടങ്ങിയെത്തിയ ശേഷം ക്രിക്കറ്റും രാഷ്ട്രീയവും കുടുംബ ബിസിനസും ആയി ബന്ധപ്പെട്ടു പ്രവർത്തിച്ചു. ഗാസിയാബാദ് ആസ്ഥാനമായ മോഡി എന്റർപ്രൈസസിന്റെ പ്രസിഡന്റായി. 1992ൽ ഇന്ത്യയിലെ ഏറ്റവും വലിയ പുകയില കമ്പനിയായ ഗോഡ്ഫ്രെ ഫിലിപ്സിന്റെ എക്സിക്യൂട്ടിവ് ഡയറക്ടറായി. പിന്നീട് ഫാഷൻ ടി.വിയിലേതുൾപ്പെടെയുള്ള ഡിസ്നിയുടെ പരിപാടികൾ ഇന്ത്യയിൽ സംപ്രേഷണം ചെയ്യുന്ന മോഡി എന്റർടെയ്ൻമെന്റ് നെറ്റ്വർക്കിനു രൂപംനൽകി പിന്നീട് ബി.സി.സി.ഐ വൈസ് പ്രസിഡന്റായി. 2007 സെപ്റ്റംബറിൽ മോഡി കൺവീനറായി ഇന്ത്യൻ പ്രീമിയർ ലീഗ് നിലവിൽ വന്നു. ആ പദവിയിൽ 2010 ഏപ്രിൽ 25 വരെ പ്രവർത്തിച്ചു.

## വിമർശനങ്ങൾ
2010 ലെ ഐ.പി.എല്ലിന്റെ ഫൈനൽ മൽസരം അവസാനിച്ചതിന് പിന്നാലെ, സാമ്പത്തിക ആരോപണങ്ങളുടെ പേരിൽ ലളിത് മോഡിയെ ഐ.പി.എൽ ചെയർമാൻ കമീഷണർ സ്ഥാനത്ത് നിന്ന് ബി.സി.സി.ഐ അന്വേഷണ വിധേയമായി സസ്പെൻഡ് ചെയ്തു.

## അവലംബം


വർഗ്ഗം:ഇന്ത്യൻ വ്യവസായികൾ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ
വർഗ്ഗം:1963-ൽ ജനിച്ചവർ
പഞ്ചഗുസ്തി

രണ്ട് പേർ ചേർന്ന് കൈകളുപയോഗിച്ച്‌ ഏർപ്പെടുന്ന ഒരു കായിക വിനോദമാണ് **പഞ്ചഗുസ്തി**.  പരസ്പരം മുഖത്തോട് മുഖം ചേർന്ന് നടുവിൽ ഒരു മേശയിൽ തങ്ങളുടെ ഇടതോ, വലതോ കൈകൾ കോർത്തുപിടിച്ച് ആണ് ഇതിൽ മത്സരിക്കുന്നത്. മത്സരലക്ഷ്യം തന്റെ എതിരാളിയുടെ കൈ തറയിൽ മുട്ടിക്കുക എന്നതാണ്. തോൽക്കുന്ന ആളുടെ കൈ അടിയിലും വിജയിക്കുന്ന ആളുടെ കൈ മുകളിലും വരികയും ചെയ്യുന്നു.
 

## വിവരണം

ഈ മത്സരത്തിന്റെ പ്രധാന വിജയഘടകം മത്സരാർഥിയുടെ കൈക്കരുത്താണ്. കൂടാതെ കൈകളുടെ നീളം, പേശികൾ എന്നിവ വിജയത്തിൽ പ്രധാന പങ്ക് വഹിക്കുന്നു.  അന്താരാഷ്ട്രതലത്തിൽ ഇതിന്റെ മത്സരങ്ങൾ നടത്തുന്നത് *വേൾഡ് ആം‌റെസ്ലിംഗ് ഫെഡറേഷൻ* (World Armwrestling Federation (WAF))  ആണ് . ഇതിന്റെ മത്സരങ്ങൾ മത്സരാർഥികളുടെ ഭാരത്തിനനുസരിച്ച് തരം തിരിച്ചിരിക്കുന്നു.

വർഗ്ഗം:വ്യക്തിഗത കായിക ഇനങ്ങൾ
ചേന്ദമംഗല്ലൂർ

കോഴിക്കോട് ജില്ലയുടെ തെക്കു കിഴക്ക് ഭാഗത്ത് മുക്കം ഗ്രാമ പഞ്ചായത്തിലെ ഇരുവഴിഞിപ്പുഴക്കരയിലെ ഒരു ഗ്രാമമാണ് **ചേന്ദമംഗല്ലൂർ**.
എ.ഡി. 1815 ൽ മൈസൂർ ഭരണാധികാരി മലബാറിലെ കരം പരിവിന് ഏർപ്പെടുത്തിയ പൈമാശി കണക്കുകളിലാണ് ഇന്നത്തെ ചേന്ദമംഗ്ളലൂർ പ്രത്യക്ഷപ്പെട്ടത 
## വിദ്യാഭ്യാസ സ്ഥാപനങ്ങൾ
* ഇസ്ലാഹിയ കോളേജ്
* ഇസ്ലാഹിയ്യ മീഡിയ അക്കാദമി
* അൽ ഇസ്ലാഹ് ഇംഗ്ലീഷ് സ്കൂൾ
* സ്കൂൾ ഓഫ് ഖുർആൻ ആൻറ് സയൻസ്
* സുന്നിയ്യ അറബിക് കോളേജ്
* ചേന്ദമംഗല്ലൂർ എച്ച്.എസ്.എസ്
* ജി.എം.യു.പി സ്കൂൾ
* ഗുഡ് ഹോപ്പ് ഇംഗ്ലീഷ് സ്കൂൾ
*Heavens Quranic Preschool

## അതിരുകൾ
* പടിഞ്ഞാറ്: മണാശ്ശേരി 
* കിഴക്ക് : കാരശ്ശേരി, 
* തെക്ക് : കൊടിയത്തൂർ
* വടക്ക് : മൊക്കം/മുക്കം
ഇമ്മിണി നല്ലൊരാൾ

രാജസേനന്റെ സംവിധാനത്തിൽ ജയസൂര്യ, ജനാർദ്ദനൻ, നവ്യ നായർ എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഇമ്മിണി നല്ലൊരാൾ***. ടാനിസോണി ഫിലിംസിന്റെ ബാനറിൽ ജോസഫ് ഓണിശ്ശേരിൽ നിർമ്മിച്ച ഈ ചിത്രം വിതരണം ചെയ്തത് മുരളി ഫിലിംസ്, സാഗര ഫിലിംസ്, ടാനിസോണി ഫിലിംസ് എന്നിവർ ചേർന്നാണ്‌. സംവിധാനത്തിന് പുറമേ കഥ, തിരക്കഥ, സംഭാഷണം എന്നിവയും നിർവ്വഹിച്ചത് രാജസേനൻ ആണ്.

## കഥാതന്തു
സ്വപ്ന ജീവിയായ ജീവന്റെ (ജയസൂര്യ) ജീവിതാഭിലാഷം ഒരു സിനിമാനടനായി ചലച്ചിത്രനടി സ്നേഹയെ (നവ്യ നായർ) സ്വന്തമാക്കുക എന്നതാണ്. ഒരു ദിവസം സ്നേഹ സിനിമയുടെ ഷൂട്ടിങ്ങിനായി ജീവന്റെ ഗ്രാമത്തിൽ എത്തുന്നു. ഭാഗ്യവശാൽ ജീവന് നായകന്റെ ഡ്യൂപ്പായി സ്നേഹയുമായുള്ള വിവാഹരംഗത്തിൽ അഭിനയിക്കാനവസരം കിട്ടുന്നു. അതിന് ശേഷം സ്നേഹയെ യധാർത്ഥത്തിൽ കല്യാണം കഴിച്ചു എന്ന് ധരിച്ച്  സ്വപ്നലോകത്തിലായ ജീവൻ എപ്പോഴും സ്നേഹയെ ചുറ്റിപറ്റി നിൽക്കാൻ ശ്രമിക്കുന്നു. എന്നാൽ സ്നേഹ ജീവനോട് ഒരു താൽപ്പര്യ്‌വും കാണിക്കുന്നില്ല. നിരാശാ കാമുകനായ ജീവൻ ഒരു നാൾ സ്നേഹയെ ഷൂട്ടിങ്ങ് സൈറ്റിൽനിന്ന് തട്ടിക്കൊണ്ട് പോയി ഒരു കാട്ടിൽ പാർപ്പിക്കുന്നു. സിനിമാക്കാരുടെ പരാതിയിൽ അന്വേഷിച്ച് പോലീസ് സ്നേഹയെ മോചിപ്പിക്കുന്നു. പോലീസിന്റെ ക്രൂര മർദ്ദനമേറ്റ്‍ മനോനില തെറ്റി മനോരോഗാശുപത്രിയിലായ ജീവനോട് സ്നേഹയ്ക്ക് സഹതാപം തോന്നിത്തുടങ്ങുന്നു. അവസാനം അവർ ഒന്നിക്കുന്നു.

## അഭിനേതാക്കൾ
* ജയസൂര്യ – ജീവൻ
* ജനാർദ്ദനൻ – ഭാസ്കര പിള്ള
* സലീം കുമാർ
* കൊച്ചുപ്രേമൻ
* നവ്യ നായർ – സ്നേഹ
* ബിന്ദു പണിക്കർ – വിശാലം

## സംഗീതം
ഈ ചിത്രത്തിലെ ഗിരീഷ് പുത്തഞ്ചേരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എം. ജയചന്ദ്രൻ ആണ്. പശ്ചാത്തലസംഗീതം ജയപാൽ കൊടുത്തിരിക്കുന്നു. 
; ഗാനങ്ങൾ
# കൂട്ടുകാരി നീയൊരു കുയിലായ് – വിജയ് യേശുദാസ്, ജ്യോത്സ്ന
# ഒന്നുകാണുവാനെന്തു രസം – സന്തോഷ് കേശവ്, സുജാത മോഹൻ
# തട്ടണു മുട്ടണു – അഫ്‌സൽ
# കോമള വല്ലി നല്ല – രാജേഷ് വിജയ്, ജ്യോത്സ്ന
# ഒന്നുകാണുവാനെന്തു രസം – സുജാത മോഹൻ

## അണിയറ പ്രവർത്തകർ
* ഛായാഗ്രഹണം: കെ.പി. നമ്പ്യാന്തിരി
* ചിത്രസം‌യോജനം: രാജാ മുഹമ്മദ്
* കല: ബാവ
* ചമയം: ജയമോഹൻ
* വസ്ത്രാലങ്കാരം: ഇന്ദ്രൻസ്
* നൃത്തം: കല, ബൃന്ദ, പ്രസന്ന
* സംഘട്ടനം: മാഫിയ ശശി
* പരസ്യകല: സാബു കൊളോണിയ
* പ്രോസസിങ്ങ്: പ്രസാദ് ഫിലിം ലബോറട്ടറി
* നിശ്ചല ഛായാഗ്രഹണം: സൂര്യ പീറ്റർ
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: ആന്റോ ജോസഫ്
* നിർമ്മാണ നിർവ്വഹണം: അനിൽ മാത്യു
* ലെയ്‌സൻ ഓഫീസർ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''ഇമ്മിണി നല്ലൊരാൾ''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
ചാർളി ബിറ്റ് മൈ ഫിംഗർ

ഇന്റർനെറ്റിലെ ഏറ്റവും പ്രശസ്തമായ വീഡിയോ ഷെയറിംഗ് വെബ്‌സൈറ്റായ‌ യൂ ട്യൂബിൽ ഏറ്റവുമധികം കണ്ട വിഡിയോ ആണ് **ചാർളി ബിറ്റ് മൈ ഫിംഗര് - എഗൈൻ**! (‍Charlie Bit My Finger – Again!). 56 സെക്കൻഡ് മാത്രം ദൈർഘ്യമുള്ള ചാർളി ബിറ്റ് മൈ ഫിംഗർ വീഡിയോ 18 കോടിയിലധികം തവണ കണ്ടിട്ടുണ്ട്. രണ്ടു കഥാപാത്രങ്ങൾ മാത്രമുള്ള വീഡിയോയിൽ ബ്രിട്ടൻ സഹോദരങ്ങളായ മൂന്നു വയസ്സുകാരൻ ഹാരിയും ഒരു വയസ്സുകാരൻ ചാർളിയും ആണ് ഉള്ളത് . അനുജൻ ചാർളി ചേട്ടൻ ഹാരിയുടെ വിരൽ കടിക്കുന്നതും വേദനകൊണ്ടു പുളയുന്ന ചേട്ടന്റെ ഭാവ പ്രകടനങ്ങളുമാണ് വിഡിയോയിൽ ഉള്ളത്. 2007 മെയ്‌ മാസത്തിൽ ആണ് അപ്ലോഡ് ചെയ്തിരിക്കുന്നത്. അമേരിക്കയിലുള്ള മുത്തച്ചന് കാണുവാൻ വേണ്ടി ബ്രിട്ടണിൽ നിന്നും കുട്ടികളുടെ പിതാവ് അപ്ലോഡ് ചെയ്ത വീഡിയോ പിന്നീട് ഈ കുട്ടികൾക്ക് വളരെയധികം പണവും പ്രശസ്തിയും നേടി കൊടുത്തു..

## അവലംബം


## പുറം കണ്ണികൾ
* വീഡിയോ യൂട്യൂബിൽ

വർഗ്ഗം:യൂട്യൂബ് വീഡിയോകൾ
വർഗ്ഗം:ഇന്റെർനെറ്റ് മീമുകൾ
പാമ്പുരുത്തി

കണ്ണൂർ ജില്ലയിൽ വളപട്ടണം പുഴയിലുള്ള ഒരു ദ്വീപാണ്‌ **പാമ്പുരുത്തി**. കൊളച്ചേരി പഞ്ചായത്തിലെ ഒന്നാം വാർഡായ ഈ ഗ്രാമത്തിന് 100 ഏക്കർ വിസ്തൃതിയാണുള്ളത്.

## പേര്‌ വന്ന വഴി

ചിറക്കൽ രാജവംശത്തിന്റെ അധീനതയിലായിരുന്നു ഈ പ്രദേശം. ഒരിക്കൽ ചിറക്കൽ രാജാവ് ദ്വീപ് സന്ദർശിക്കാൻ വേണ്ടി ഇവിടെയെത്തി. ഒരു കദളി വാഴയിൽ മൂർഖൻ ഫണം വിടർത്തിനിൽക്കുന്നതു രാജാവിന്റെ  ശ്രദ്ധയിൽപ്പെട്ടു.  തൊട്ടടുത്ത് തന്നെ മറ്റൊരു പാമ്പിനേയും കാണാനിടയായി. ഉടനെ രാജാവ് ചോദിച്ചു : “ഇതെന്താ പാമ്പിന്റെ തുരുത്തോ”? രാജാവിന്റെ ഈ ചോദ്യമാണ് “പാമ്പുരുത്തി” എന്ന പേരിനു നിദാനമായി തീർന്നത് എന്നാണ് പറയപ്പെടുന്നത്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
തട്ടം (വിവക്ഷകൾ)

* തട്ടം - പാത്രം
* തട്ടം (വസ്ത്രം) - മുസ്ലിം സ്ത്രീകൾ തലമറക്കാൻ ഉപയോഗിക്കുന്ന തുണി
ഒജിബ്‌‌വാ

അമേരിക്കൻ ഐക്യനാടുകളിലെ ഒരു അമേരിക്കൻ ഇന്ത്യൻ ജനവർഗ്ഗമാണ് **ഒജിബ്‍വാ** എന്ന പേരിൽ അറിയപ്പെടുന്നത്. അമേരിക്കൻ ഐക്യനാടുകളിലേയും കാനഡയിലേയും വിവിധ ഭാഗങ്ങളിലായി ചിതറിക്കിടക്കുന്ന ഈ തദ്ദേശീയ അമേരിന്ത്യൻ ജനവർഗം *ചിപ്പിവാ* ഇന്ത്യൻസ് എന്നപേരിലും അറിയപ്പെടുന്നു. അൽഗോങ്കിയൻ ഭാഷാരൂപം ആണ് ഇവർ സംസാരിക്കുന്നത്. സെയിന്റ് മേരീസ് നദിക്കും മിഷിഗണിനും സമീപമുള്ള ഒതുങ്ങിയ ഒരു പ്രദേശത്താണ് ഇവർ ആദ്യകാലത്ത് താമസിച്ചിരുന്നത്. തങ്ങളുടെ തുകൽ വ്യാപാരം അഭിവൃദ്ധിപ്പെട്ടതോടുകൂടി ഈ ജനവർഗം പടിഞ്ഞാറോട്ടു നീങ്ങി. ഇവർ നല്ല യുദ്ധവീരന്മാരാണ്. *ഞൊറിവുകളും ചുളിവുകളും ഉണ്ടാകുന്നതുവരെ പൊരിക്കുക* എന്നർഥമുള്ള ഒജിബ്‌‌വാ എന്ന പദം അവരുടെ മൃദുലചർമ പാദുകങ്ങളിലെ ഞൊറിവുകളെയും തുന്നൽ വേലകളെയും സൂചിപ്പിക്കുന്നു. ഇവരെ *ചിപ്പിവാ* എന്നു വിളിക്കുന്നത് അമേരിക്കൻ ബ്യൂറോ ഒഫ് എത്‌‌നോളജി ഔദ്യോഗികമായി അംഗീകരിച്ചിട്ടുണ്ട്.

അമേരിക്കൻ ഐക്യനാടുകളിലെ തദ്ദേശീയ ഇന്ത്യൻ‌ ജനസംഖ്യയുടെ നല്ലൊരുശതമാനം ഒജിബ്‌‌വാകളാണ്. മിഷിഗൺ, മിനസോട്ടാ, മൊണ്ടാനാ, നോർത്ത് ഡക്കോട്ട, വിസ്കോൺസിൻ തുടങ്ങിയ സംസ്ഥാനങ്ങളാണ് പ്രധാനമായും ഇവരുടെ അധിവാസ കേന്ദ്രങ്ങൾ. 1960-ൽ യു. എസ്സിൽ ഇവരുടെ ജനസംഖ്യ ഏകദേശം 30,000 ത്തോളമായിരുന്നു. കാനഡയിൽ ഒണ്ടാറിയോയിലും മാനിട്ടോബായിലും ഒജിബാകൾ ധാരാളമുണ്ട്. കാനഡയിൽ ഇവരുടെ സംഖ്യ 20,000 ത്തിലധികം വരും.
thumb|200px|left|ഒജിബ്‌‌വാ കുടിൽ
ആദ്യകാലങ്ങളിൽ വേട്ടയാടിയും വനാന്തരങ്ങളിൽ അലഞ്ഞ് കായ്കനികൾ ശേഖരിച്ചും ജീവിതം നയിച്ചുപോന്ന ഈ വനവാസികൾ ഇന്ന് സമകാലീന ലോകവുമായി വളരെയധികം പൊരുത്തപ്പെട്ടു പോകുന്ന ജീവിതരീതിയാണ് സ്വീകരിച്ചിരിക്കുന്നത്. പണ്ടു കാലം മുതൽക്കു തന്നെ വ്യത്യസ്തങ്ങളായ സാഹചര്യങ്ങളുമായി ഇഴുകിച്ചേർന്നു പോകുന്നതിനുള്ള അവരുടെ കഴിവ് പ്രഖ്യാതമാണ്. ഒരു കാലത്തും അവർ രാഷ്ടീയമായി ഐകരൂപ്യം വന്ന ഒരു ജനതയായിരുന്നില്ല.

19-ം നൂറ്റാണ്ടിന്റെ ആരംഭത്തിൽ ഹെൻറി ആർ. സ്കൂൾ ക്രാഫ്റ്റ് ഒജിബ്‌‌വാകളുടെ പുരാണേതിഹാസങ്ങളെ കുറിച്ചു നടത്തിയ പഠനത്തെ ആസ്പദമാക്കി, *ദി സോങ് ഒഫ് ഹിയാവത* (1855) എന്ന പേരിൽ ലോങ്ങ് ഫെല്ലോ എഴുതിയ റൊമാന്റിക് കാവ്യം സാഹിത്യത്തിൽ ഒജിബ്‌‌വാകൾക്ക് വളരെയധികം പ്രസിദ്ധി ഉണ്ടാക്കികൊടുത്തു

## ചിത്രങ്ങൾ


File:Caa-tou-see.jpg|ഒരു ഓജിബ്‌‌വാ വംശജൻ
Image:Aysh-ke-bah-ke-ko-zhay.jpg|ഒജിബ്‌‌വ ചീഫ്
Image:Nanongabe.jpg|ബഞ്ചമിൻ ആംസ്ട്രോങ്ങ് 1891-ൽ വരച്ചത്
Image:Be sheekee.jpg|വാർ ചീഫ് മോഡൽ 1856 പണിതത്
Image:Hangingcloud.jpg|ഒരു ഒജിബ്‌‌വാ യുദ്ധ വനിത
Image:Jack-O-Pa.jpg|ഡക്കോട്ട ചീഫ്


## അവലംബം

വർഗ്ഗം:അമേരിക്കകളിലെ ജനവിഭാഗങ്ങൾ
വർഗ്ഗം:വടക്കേ അമേരിക്കയിലെ ജനവിഭാഗങ്ങൾ
വർഗ്ഗം:അമേരിക്കൻ ഇന്ത്യൻ ജനത
മുതുവല്ലൂർ ഗ്രാമപഞ്ചായത്ത്

മലപ്പുറം ജില്ലയിലെ ഒരു ഗ്രാമപഞ്ചായത്താണ്‌ **മുതുവല്ലൂർ**.  . ചീക്കോട്‌ പഞ്ചായത്തിൽ നിന്നും വേർപെട്ട് പീടികകണ്ടി ആസ്ഥാനമായി രൂപം കൊണ്ട പഞ്ചായത്താണ് ഇത്. മുസ്ലിം ലീഗാണ് ഇവിടെ ഭരിക്കുന്നത് . കെ.അഹമ്മദ് സഗീർ പ്രസിഡണ്ടും റഹ്മ വൈസ് പ്രസിഡന്റുമാണ്‌.

## അതിരുകൾ
*കിഴക്ക് - കുഴിമണ്ണ, അരീക്കോട് പഞ്ചായത്തുകൾ
*പടിഞ്ഞാറ് – പുളിക്കൽ, കൊണ്ടോട്ടി പഞ്ചായത്തുകൾ
*തെക്ക്‌ - കൊണ്ടാട്ടി, കുഴിമണ്ണ, നെടിയിരുപ്പ് പഞ്ചായത്തുകൾ
*വടക്ക് – ചീക്കോട് ഗ്രാമപഞ്ചായത്ത്
## സ്ഥിതിവിവരക്കണക്കുകൾ
2001 ലെ കാനേഷുമാരി പ്രകാരം ഇവിടുത്ത ജനസംഖ്യ  31157 ആണ്. ഇതിൽ  15298 പുരുഷന്മാരും 15859 സ്ത്രീകളുമാണ്. 
## വാർഡുകൾ (പ്രതിനിധികൾ)
#പരതക്കാട്  ( മെയ്തിൻ കോയ )	 
#മുതുപറമ്പ് 	  ( പള്ളിക്കുന്നത് ബാബുരാജ്)
#പീടികകണ്ടി ( കെ.അഹമ്മദ് സഗീർ )	 
#മുണ്ടിലാക്കൽ  ( നടുത്തൊടി ഷാഹിദ  )	 
#ചുളളിക്കോട്  ( പികെ അബ്ദുള്ള മൗലവി )	 
#പറപ്പൂർ  ( കുമാരൻ )	 
#വിളയിൽ  ( കെഎൻ ബഷീർ )
#പാണാട്ടാലുങ്ങൽ ( െതക്കയിൽ എം സി സാറാബി)
#വടക്കേപറമ്പ്  ( രശ്മി  )	
#തനിയംപുറം  ( ഷഹർബാനു )	 
#മാനീരി 	( സി.കെ. ശിഹാബ്  )
#മുതുവല്ലൂർ 	  ( പുതുവാംകുന്നത്ത് ഷീജ )
#പാപ്പത്ത് 	  ( പാങ്ങോട് ചാത്തൻ കുട്ടി )
#മുണ്ടക്കുളം സൗത്ത്  ( കുറുവങ്ങാടൻ ഷാഹുൽ ഹമീദ് )	  
#മുണ്ടക്കുളം നോർത്ത് ( തെറ്റൻ മൈമൂന )

## അവലംബങ്ങൾ

*http://www.trend.kerala.gov.in  
*http://lsgkerala.in/muthuvalloorpanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ദയാപുരം

കോഴിക്കോട് നഗരത്തിൽ നിന്നും 22 കി.മി.കിഴക്കു വശം കെട്ടാങ്ങൽ ഗ്രമത്തിൽ വിശാലമായ  വിദ്യാഭ്യാസ സ്ഥാപനങ്ങളുടെ കാമ്പസ് ആണ് **ദയാപുരം**. ദയാപുരം ഇന്ന് ആ സ്ഥലപ്പേരുകൂടെ ആയിരിക്കുന്നു.പ്രാഥമിക വിദ്യാഭ്യാസം തൊട്ട് ദ്വിതീയ വിദ്യാഭ്യാസം വരെ ഇവിടെ ലഭ്യം.  
### പ്രധാനപ്പെട്ട സ്ഥാപനങ്ങൾ
#*** അന്സാരീ യത്തീം ഖാന (ഓര്ഫനേജ്)***സ്ഥാപിതം 1984http://dayapuram.org/orph.html 
#**ദയാപുരം റസിഡൻസ്യൾ സ്കൂൾ School** സ്ഥാപിതം 1984
#**മദ്രസത്തുൾ മിഫ്ത്താഹ്'' സ്ഥാപിതം1984
#**ദയാപുരം നഴ്സരി സ്കൂൾ* സ്ഥാപിതം 1984
#*'വനിതാ കോളേജ്**
#**ദയാപുരം മാനെജ്മെന്റ് ഇൻസ്റ്റിറ്റുട്,Arts and Technology (DIMAT)** സ്ഥാപിതം 2000.
#**ദയാപുരം ആര്ട്സ് & സയന്സ് കോളേജ്** Womens സ്ഥാപിതം 2002
#**ദയാപുരം Institute of Information Technology (DIIT)**Madurai Kamaraj University [http://www.mkuniversity.org/]
#**ദയാപുരം ജുമാ മസ്ജിദ്** - കാമ്പസിലെ പൊതുവായ [[പള്ളി]]
#**സെനബ് മസ്ജിദ്** സ്ത്രീകൾക്കു മാത്രമായുള്ള [[പള്ളി]]
#**ദയാപുരം വായനശാല'''

### ഹൊസ്റ്റൽ
*ആൺകുട്ടികൾക്കുള്ള ഹൊസ്റ്റൽ
*പെൺകുട്ടികൾക്കുള്ള ഹൊസ്റ്റൽ
*പ്രവർത്തിക്കുന്ന വനിതകൾക്കുള്ള ഹൊസ്റ്റൽ
## ഇവകൂടി കാണുക

* കെട്ടാങ്ങൽ
* ശൈഖ് അബ്ദുള്ളാ ഇബ്രാഹീം അൽ അൻസാരിhttp://www.qatarch.com/ http://www.hmc.org.qa/heartviews/VOL1NO8/PDF/SPECIAL_SECTION.pdf http://www.qatarch.com/pdf/cvbaba.pdf 
* മദുരൈ കാമരാജ് സർവകലാശാല

## അവലംബം

വിഭാഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
ഇന്ത്യയിലെ വിദ്യാഭ്യാസം
മോഡൽ റസിഡൻഷ്യൽ സ്കൂൾ

പട്ടിക വിഭാഗം കുട്ടികളുടെ സർവതോമുഖമായ ഉയർച്ച ലാക്കാക്കി സംസ്ഥാന സർക്കാർ നടപ്പിലാക്കുന്ന വികസനോന്മുഖ പരിപാടിയാണ് **മോ‍‍ഡൽ റസിഡൻഷ്യൽ സ്കൂളുകൾ**. താമസം, ഭക്ഷണം, വസ്ത്രം, പഠനോപകരണങ്ങൾ തുടങ്ങി കുട്ടികളുടെ മുഴുവൻ ചെലവും സർക്കാർ വഹിക്കുന്നു. മികച്ച ജീവിത സാഹചര്യവും മികച്ച വിദ്യാഭ്യാസവും ഒരുമിച്ച് ലഭ്യ മാക്കുന്ന പദ്ധതി. അഞ്ചാം ക്ലാസിൽ 35 കുട്ടികൾക്കും പ്ലസ് വൺ ക്ലാസിൽ 35 വീതം കുട്ടികൾക്കും പ്രവേശനം നൽകുന്നു. അഞ്ചാം തരത്തിൽ പ്രവേശനം ലഭിക്കുന്ന കുട്ടിക്ക് പത്താം തരം വരെയും ഈ സൗകര്യങ്ങൾ ലഭിക്കുന്നു. പ്ലസ് വൺ ക്ലാസിലേക്ക് പ്രവേശനം ലഭിക്കുന്നവർക്ക് ഹയർ സെക്കണ്ടറി വിദ്യാഭ്യാസത്തേടൊപ്പം തന്നെ മെ‍ഡിക്കൽ എഞ്ചിനിയറിങ് എൻട്രൻസ് പരിശീലനവും ചാർട്ടേഡ് അക്കൗണ്ടൻറ് പരീക്ഷക്കുള്ള പരിശിലനവും നൽകുന്നു.

വർഗ്ഗം: കേരളത്തിലെ വിദ്യാലയങ്ങൾ
കനു സന്യാൽ

ഇന്ത്യയിലെ  നക്സൽ പ്രസ്ഥാനത്തിന്റെ സ്ഥാപകനേതാക്കളിലൊരാളാണ് **കനു സന്യാൽ**. നക്സൽബാരി മുന്നേറ്റത്തിന്റെ നേതാക്കളിലൊരാൾ കൂടിയായിരുന്നു കനു സന്യാൽ. കനുദാ എന്നാണ് അനുയായികൾ ഇദ്ദേഹത്തെ വിളിച്ചിരുന്നത്. 2010 മാർച്ച് 23-ന് ഇദ്ദേഹം ആത്മഹത്യ ചെയ്തു. ഇദ്ദേഹത്തിന്റെ കൂടി നേതൃത്തിലാണ് 1969 ൽ സി.പി.ഐ.(എം.എൽ) രൂപം കൊണ്ടത്.
## ജീവിതരേഖ

### ജനനം
അന്നദ ഗോവിന്ദ സന്യാലിൻറേയും പത്നി നിർമലയുടേയും  മൂത്ത മകനായി  ഡാർജിലിംഗ് ജില്ലയിലെ  കർഷിയോംഗിൽ കനു സന്യാൽ ജനിച്ചു. ജനിച്ച വർഷവും  തിയതിയും കൃത്യമായി കുറിപ്പിടുന്ന രേഖകളില്ല.  മെട്രികുലേഷൻ  സർട്ടിഫിക്കറ്റിൽ 1947 മാർച്  1-ന്  16 വർഷം  8 മാസം തികയുന്നു എന്നു രേഖപ്പെടുത്തിയിട്ടുണ്ട്. അതനുസരിച്ച്   1930 ജൂലൈ ആകാനാണ് സാധ്യത.  ശരിയായ പേര്  കൃഷ്ണ കുമാർ എന്നായിരുന്നെങ്കിലും കനു എന്ന വിളിപ്പേരിലാണ്  പരക്കെ അറിയപ്പെട്ടത്.

### വിദ്യാഭ്യാസം

## രാഷ്ട്രീയത്തിലേക്ക്
സി.പി.ഐയിലൂടെയാണ്   കനു  സന്യാൽ തന്റെ രാഷ്ട്രീയ ജീവിതം ആരംഭിച്ചത്. 1964 ൽ പാർട്ടി രണ്ടായപ്പോൾ സി.പി.ഐ.എമ്മിന്റെ കൂടെ നിന്നു. സി.പി.ഐ എമ്മിന്റെ ആശയങ്ങളോടു യോജിക്കാതായപ്പോൾ  സി.പി.ഐ.(എം.എൽ) എന്ന രാഷ്ട്രീയപാർട്ടിക്ക് രൂപം കൊടുത്തു. 1969 ൽ ലെനിന്റെ ജന്മദിനത്തിന്റെ അന്ന് കൽക്കട്ടയിൽ വച്ചു നടന്ന ഒരു പൊതുവേദിയിലാണ് കനു സന്യാൽ പുതിയ പാർട്ടി പ്രഖ്യാപിക്കുന്നത്. ചൈനീസ് കമ്മ്യൂണിസ്റ്റ് നേതാവായിരുന്ന മാവോ സേ തൂങ്ങിന്റെ നയങ്ങളെ പിന്തുടരുന്ന ബഹുജന പ്രാതിനിധ്യമുള്ള ഒരു പാർട്ടി ആയിരുന്നു സന്യാലിന്റെ മനസ്സിലുണ്ടായിരുന്നത്. തന്റെ ലക്ഷ്യങ്ങൾ പൂർത്തീകരിക്കുവാനായി അദ്ദേഹം അയൽരാജ്യമായ ചൈനയുമായി നിരന്തരബന്ധം പുലർത്തി.  ചൈനയിൽ നിന്നും തനിക്ക് സഹായങ്ങൾ ലഭിക്കുന്നുണ്ടെന്നു ഉറക്കെ പറയാൻ കനു സന്യാൽ മടിച്ചിരുന്നില്ല. 
### നക്സൽബാരി പ്രസ്ഥാനം

### ശ്രീകാകുളം  സായുധ പ്രക്ഷോഭം

### അറസ്റ്റ്
നക്സൽബാരി മുന്നേറ്റം പരാജയമായതോടെ, സന്യാൽ ഒളിവിൽ പോയി. തന്റെ സഹപ്രവർത്തകനായിരുന്ന ചാരു മജൂംദാറിന്റെ മരണവും, നക്സൽ പ്രസ്ഥാനത്തിന്റെ പിളർപ്പും അദ്ദേഹത്തെ മാനസികമായി തളർത്തി. തികച്ചും ജനാധിപത്യരീതിയിലൂടെ വിപ്ലവം നടപ്പാക്കാനാണു താൻ ആഗ്രഹിക്കുന്നതെന്നു പിന്നീടൊരിക്കൽ അദ്ദേഹം പറയുകയുണ്ടായി. 1970 ഓഗസ്റ്റിൽ സന്യാൽ അറസ്റ്റു ചെയ്യപ്പെട്ടു. സന്യാലിന്റെ അറസ്റ്റ് പ്രാദേശികമായി ചില കുഴപ്പങ്ങൾക്കു വഴി വെച്ചു. സി.പി.ഐ (എം.എൽ) പ്രവർത്തകർ വിദ്യാഭ്യാസസ്ഥാപനങ്ങൾക്കു തീവെക്കുകയും, പരക്കെ അക്രമം അഴിച്ചു വിടുകയും ചെയ്തു.

പാർവതീപുരം നക്സലൈറ്റ് ഗൂഢാലോചനാ കേസിൽ പ്രതിയായി, വിശാഖപട്ടണം ജയിലിൽ ഏഴു വർഷം കഴിയേണ്ടി വന്നു. , 1977 ൽ സന്യാൽ ജയിൽ മോചിതനായി. സന്യാലിന്റെ മോചനത്തിനായി പശ്ചിമബംഗാൾ മുഖ്യമന്ത്രിയായിരുന്ന ജ്യോതിബസു പ്രത്യേക താൽപര്യമെടുത്തിരുന്നു. ശക്തമായ ബഹുജന അടിത്തറയില്ലാതെ തുടങ്ങിവെച്ച വിപ്ലവം ഒരു തെറ്റായിരുന്നു എന്ന് സന്യാൽ പ്രസ്താവിക്കുകയുണ്ടായി.
## അവസാന നാളുകൾ
സിംഗൂരിലെ ഭൂമി ഏറ്റെടുക്കൽ സമരത്തിനു നേതൃത്വം കൊടുത്തത് സന്യാലായിരുന്നു. നിരോധിത മേഖലയിൽ പ്രകടനം നടത്തിയതിനു സന്യാലിനെ പോലീസ് അറസ്റ്റു ചെയ്തു.
## മരണം
2010 മാർച്ച് 23 ആം തീയതി, കന്യാലിനെ തന്റെ വീട്ടിൽ തൂങ്ങി മരിച്ച നിലയിൽ കണ്ടെത്തി.

## അവലംബം

വർഗ്ഗം:ആത്മഹത്യ ചെയ്തവർ
വർഗ്ഗം:1932-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:മാർച്ച് 23-ന് മരിച്ചവർ
വർഗ്ഗം:കമ്മ്യൂണിസ്റ്റ് പ്രവർത്തകർ